Γιάννης Μπασκόζος: «Στόχος να έχουν όλοι φάρμακα με μειωμένη συμμετοχή» - Ειδήσεις - νέα - Το Βήμα Online\nΓιάννης Μπασκόζος: «Στόχος να έχουν όλοι φάρμακα με μειωμένη συμμετοχή»\nΤην προσεχή εβδομάδα πρόκειται να συσταθεί η Επιτροπή Διαπραγμάτευσης του ΕΟΠΥΥ, ανακοινώνει σε συνέντευξή του στο «Βήμα» ο γενικός γραμματέας Δημόσιας Υγείας κ. Γιάννης Μπασκόζος.\n12 Δεκεμβρίου 2015, 10:36 Ενημερώθηκε: 13 Δεκεμβρίου 2015, 05:45\nΤην προσεχή εβδομάδα πρόκειται να συσταθεί η Επιτροπή Διαπραγμάτευσης του ΕΟΠΥΥ, ανακοινώνει σε συνέντευξή του στο «Βήμα» ο γενικός γραμματέας Δημόσιας Υγείας κ. Γιάννης Μπασκόζος. Οπως τονίζει, στόχος είναι να έλθουν οι τιμές των φαρμάκων σε τέτοιο επίπεδο ώστε να μπορούν να λαμβάνουν όλοι τη θεραπεία που χρειάζονται. Αναφερόμενος στο clawback που επιβλήθηκε στη νοσοκομειακή φαρμακευτική δαπάνη, δηλώνει ότι δεν συμφωνεί με το μέτρο. Προσθέτει δε ότι θα εκδοθεί υπουργική απόφαση που θα συγκεκριμενοποιεί τον τρόπο με τον οποίο θα εφαρμοστεί το clawback στα νοσοκομειακά φάρμακα.\nΚύριε Μπασκόζο, προσφάτως πήρατε απόφαση σύμφωνα με την οποία επιβάλλεται από το 2016 clawback και στη νοσοκομειακή φαρμακευτική δαπάνη. Εχετε αναλογιστεί το πραγματικό κόστος μιας τέτοιας απόφασης;\n«Κατ’ αρχάς να σας πω ότι αναμένεται η έκδοση υπουργικής απόφασης που θα συγκεκριμενοποιεί τον τρόπο με τον οποίο θα εφαρμοστεί το clawback στα νοσοκομειακά φάρμακα. Η αλήθεια είναι ότι δεν μπορούσαμε να κάνουμε πολλά πράγματα. Μας το παρουσίασαν ως προαπαιτούμενο την τελευταία στιγμή και αναγκαστήκαμε να το αποδεχθούμε προσπαθώντας να το κάνουμε πιο λειτουργικό για να μην υπάρξουν ελλείψεις, να μη μείνει ούτε ένας ασθενής χωρίς τη θεραπεία του. Αυτό το οποίο θα κάνουμε είναι να εξασφαλίσουμε το αντίστοιχο κονδύλι στον ΕΟΠΥΥ για την κάλυψη των ακριβών φαρμάκων στα ιδιωτικά νοσοκομεία και ειδικά στις μικρές ιδιωτικές κλινικές. Αν με ρωτάτε αν συμφωνώ με το μέτρο, ασφαλώς και δεν συμφωνώ, αλλά είμαστε υποχρεωμένοι να εφαρμόσουμε τους νόμους που ψηφίσαμε».\nΤο σύστημα Υγείας σύμφωνα με στοιχεία που έχουν δει το φως της δημοσιότητας είναι μη βιώσιμο. Υπάρχουν νέες καινοτόμες θεραπείες και μέθοδοι οι οποίες αν εφαρμοστούν μπορούν να εξοικονομήσουν πολύτιμους πόρους. Για παράδειγμα, αναφέρω τις θεραπείες για την ηπατίτιδα C, όπου σε κάποιες ευρωπαϊκές χώρες δεν αποζημιώνονται αν δεν έχουν θεραπευτικό αποτέλεσμα και νέες μεθόδους για τον εντοπισμό του καρκίνου τραχήλου της μήτρας οι οποίες δείχνουν τη νόσο σε ποσοστό 100%. Γιατί το κράτος δεν εφαρμόζει τέτοιες μεθόδους και υιοθετεί λογιστικές πρακτικές περικοπών θέτοντας σε κίνδυνο τη ζωή των ασθενών;\n«Αυτή την περίοδο προχωράμε ως ηγεσία του υπουργείου Υγείας όσον αφορά τις καινοτόμες μεθόδους και θεραπείες. Στο υπουργείο λειτουργεί η Επιτροπή Ελέγχου Φαρμακευτικής Δαπάνης και Θεραπευτικών Πρωτοκόλλων με επικεφαλής εμένα τον ίδιο. Ενα από τα ζητήματα που συζητάμε διαρκώς είναι με την εισαγωγή θεραπευτικών πρωτοκόλλων και τη διαπραγμάτευση στις τιμές των πολύ ακριβών και καινοτόμων φαρμάκων να υπάρξει στρατηγική πλήρους κάλυψης για τη θεραπευτική αγωγή για ηπατίτιδα C και τον HIV. Μπορούμε να εφαρμόσουμε στην Ελλάδα στρατηγική πλήρους εξάλειψης της ηπατίτιδας. Αυτό θέλει μελέτη κόστους-οφέλους. Την αναμένουμε και είμαι σίγουρος πως η μελέτη θα δείξει ότι πρέπει να δοθεί θεραπεία σε όλους τους πάσχοντες».\nΠότε θα συσταθεί επιτέλους η Επιτροπή Διαπραγμάτευσης του ΕΟΠΥΥ;\n«Την επόμενη εβδομάδα. Σκοπός είναι να έλθουν οι τιμές των φαρμάκων σε τέτοιο επίπεδο ώστε να μπορούν να λαμβάνουν όλοι τη θεραπεία που χρειάζονται. Το ζητούμενο είναι το κόστος να είναι ανεκτό για το σύστημα Υγείας. Προσπαθούμε δε και ελπίζουμε να γίνει αποδεκτό από τους θεσμούς, να μην περιλαμβάνεται το συγκεκριμένο budget των εμβολίων και των απολύτως απαραίτητων αντιρετροϊκών και καινοτόμων φαρμάκων στο όριο της φαρμακευτικής δαπάνης. Στόχος μας είναι να έχει πρόσβαση στα φάρμακα το σύνολο των πολιτών με μειωμένη συμμετοχή».\nΔηλαδή θα μειώσετε τη συμμετοχή των πολιτών στο φάρμακο;\n«Το προσπαθούμε. Υπάρχουν δύο σενάρια. Το πρώτο αφορά την οριζόντια μείωση της συμμετοχής μέσα από τη μείωση φαρμακευτικής δαπάνης με έλεγχο της συνταγογράφησης και το δεύτερο να γίνει η μείωση με κοινωνικά κριτήρια. Δεν έχουμε καταλήξει ακόμη τι απόφαση θα πάρουμε».\nΟ ΕΟΠΥΥ βαλτώνει. Από την ημέρα που ανέλαβε τα ηνία της εξουσίας ο ΣΥΡΙΖΑ εκτοξεύθηκαν οι ληξιπρόθεσμες οφειλές από 1.185 σε 1.801 δισ. ευρώ και τα συνολικά χρέη του Οργανισμού από 1.948 σε 2.919 δισ. ευρώ. Πρόκειται για επίσημα στοιχεία που δείχνουν ότι ο Οργανισμός ο οποίος καλύπτει την περίθαλψη του 95% των Ελλήνων είναι μη βιώσιμος. Πώς θα ανατρέψετε την κατάσταση;\n«Ο ΕΟΠΥΥ είναι ένα μεγάλο ζήτημα και η διεκδίκηση της ηγεσίας του υπουργείου Υγείας είναι να έρθει στον Οργανισμό ένα σημαντικό ποσοστό από τα εκταμιευόμενα ποσά, με βάση τη συμφωνία, αλλά και από την επιπλέον επιβάρυνση των συνταξιούχων. Τα ποσά αυτά πρέπει να έρθουν από τους φορείς Κοινωνικής Ασφάλισης στον ΕΟΠΥΥ για να αποπληρωθούν το σύνολο των οφειλών και τα ληξιπρόθεσμα».\nΕχετε συνεννοηθεί για αυτό με το υπουργείο Εργασίας;\n«Είμαστε σε συζητήσεις, διότι όλοι γνωρίζουμε τις δυσκολίες που υπάρχουν με την καταβολή των συντάξεων. Ωστόσο είναι και ηθικό ζήτημα, διότι η επιβάρυνση αυτή μπήκε για την Υγεία, άρα πρέπει να πάει στην Υγεία».\nΟ ΕΟΠΥΥ θα αλλάξει και προς ποια κατεύθυνση;\n«Υπάρχει δέσμευση να προχωρήσουμε σε αλλαγές στον ΕΟΠΥΥ και βεβαίως να επανεξετάσουμε τον Ενιαίο Κανονισμό Παροχών Υγείας (ΕΚΠΥ). Μελετάμε τον ΕΚΠΥ που έχει παραδοθεί στην ηγεσία του υπουργείου Υγείας από την απερχόμενη διοίκηση του Οργανισμού, είναι κατά πολύ καλύτερος των προηγούμενων και με τη δική μας πινελιά θα γίνει ακόμη καλύτερος. Στόχος μας είναι για τους ΕΚΠΥ να συζητάμε τόσο με τους παρόχους υπηρεσιών υγείας όσο και με τους εκπροσώπους των ασθενών. Δεν επιτρέπεται να καταρτίζονται ΕΚΠΥ ερήμην τους. Παράλληλα θα ήθελα να σας ενημερώσω ότι από το τέλος του χρόνου θα αρχίσει να λειτουργεί ο Ατλας Υγείας της χώρας σε μια πρώτη πιλοτική μορφή η οποία θα αναπτύσσεται από στελέχη πληροφορικής και επικοινωνιών του ΕΟΠΥΥ και ο οποίος θα περιέχει μια σειρά εφαρμογών ενημέρωσης του πολίτη. Το έργο του ΕΟΠΥΥ θα είναι συνεχές και στις επόμενες εκδόσεις και θα εμπεριέχει πληροφορίες και εργαλεία για επιτελική χρήση. Εχουμε ξεκινήσει σημαντικές δράσεις στον χώρο της Ηλεκτρονικής Υγείας που στοχεύουν στην εξυπηρέτηση των ασθενών, στο σπάσιμο της διαφθοράς, στην ενίσχυση των ελεγκτικών μηχανισμών και στην ανάπτυξη των κλινικών μελετών».\nΕχετε ασχοληθεί ιδιαιτέρως με το προσφυγικό ζήτημα. Πώς θα κινηθείτε με την προάσπιση της δημόσιας υγείας στις πύλες εισόδου;\n«Το ζήτημα της προστασίας της υγείας προσφύγων και μεταναστών είναι θέμα βασικών ανθρωπίνων δικαιωμάτων αλλά και προστασίας της δημόσιας υγείας. Κάνουμε υπεράνθρωπη προσπάθεια και απαιτείται η αλληλεγγύη των κρατών της ΕΕ. Εχουμε μια θετική εξέλιξη. Ηδη μέσα στην εβδομάδα εγκρίθηκε κονδύλι από την Κομισιόν 3,3 εκατ. ευρώ για την ενίσχυση των δομών Υγείας στις περιοχές εισόδου των προσφύγων».\n«Βασική επιδίωξη η στήριξη του ελληνικού φαρμάκου»\nΠροεκλογικά, αλλά και μετεκλογικά, η ελληνική φαρμακοβιομηχανία στήριξε την κυβέρνηση του ΣΥΡΙΖΑ όσο κανείς. Πώς αισθάνεστε που εννέα μήνες μετά την ανάληψη εξουσίας τούς τραβάτε το χαλί κάτω από τα πόδια και ουσιαστικά κλείνετε την πόρτα σε έναν από τους βασικότερους πυλώνες ανάπτυξης της ελληνικής οικονομίας;\n«Με τη φαρμακοβιομηχανία είχαμε και έχουμε συνεχή επαφή. Και πράγματι επιμένουμε στην άποψη ότι η ανάπτυξη της εγχώριας παραγωγής ελληνικών γενοσήμων αποτελεί σημαντικό πυλώνα της οικονομίας της Ελλάδας. Γι’ αυτό έχει συσταθεί επιτροπή υπό τον αντιπρόεδρο της κυβέρνησης κ. Γιάννη Δραγασάκη για να δούμε πώς θα ξεπεράσουμε τις δυσκολίες. Βέβαια η ελληνική φαρμακοβιομηχανία θα πρέπει από την πλευρά της να καταλάβει ότι θα πρέπει να κοιτάξει μπροστά και να μην περιορίζεται στην προστασία των τιμών των φαρμάκων».\nΟταν λέτε να κοιτάξει μπροστά;\n«Να αναπτύξει τις εξαγωγικές της δραστηριότητες».\nΚύριε Μπασκόζο, συγγνώμη που σας διακόπτω, αλλά οι περισσότερες φαρμακοβιομηχανίες κοιτάνε μπροστά και δραστηριοποιούνται εδώ και πολλά χρόνια σε αυτόν τον τομέα.\n«Οχι όλες. Επίσης, πρέπει να δώσουν βάρος στην έρευνα και να δραστηριοποιηθούν σε τομείς που είναι προνομιακοί για την ανάπτυξη της φαρμακοβιομηχανίας, όπως είναι τα biosimilars (σ.σ.: βιοομοειδή φάρμακα). Ωστόσο δεν αναιρείται η δέσμευση της κυβέρνησης ότι είναι βασικός στόχος της η στήριξη του ελληνικού φαρμάκου. Εγινε διαπραγμάτευση, και με πολύ ισχυρά επιχειρήματα και ένταση από την πλευρά μας».


ΜΟΝΩΣΗ ΤΑΡΑΤΣΩΝ - Μονώσεις - Στεγανώσεις\nΗ μόνωση της ταράτσας είναι απαραίτητη στα σύγχρονα κτίρια αφού αναβαθμίζει την διαμονή μας και ταυτόχρονα εξοικονομεί χρήματα από τον οικογενειακό ή τον επαγγελματικό προϋπολογισμό. Με μια σωστή μόνωση ταράτσας εξασφαλίζουμε:\nΤέλος στις απώλειες θερμότητας. Από την ταράτσα διαφεύγει το μεγαλύτερο ποσοστό της θερμικής ενέργειας.\nΟικονομία σε πετρέλαιο ή ρεύμα.\nΑποφυγή μυκήτων (μαυρίλες) στις γωνίες του ταβανιού.\nΣταθερή θερμοκρασία του χώρου μας, ανεξάρτητα από τις εξωτερικές συνθήκες.\nΟικονομία σε ρεύμα από την μιρότερη χρήση των κλιματιστικών.\nΜΟΝΩΣΗ ΤΑΡΑΤΣΑΣ ΒΑΤΟΥ ΔΩΜΑΤΟΣ\nΜε τον όρο "βατό δώμα" νοείται εκείνο που επιτρέπει από τον τρόπο κατασκευής του την μετακίνηση σημαντικών φορτίων πάνω σ' αυτό χωρίς να υπάρχει κίνδυνος βλάβης της στεγάνωσης.\nΚαθαρισμός της επιφάνειας από λάδια, σαθρά υλικά κ.λ.π. και εξομάλυνσή της.\nTοποθέτηση θερμομονωτικής στρώσης.\nΔιάστρωση ασφαλτικού διαλύματος .\nΔιάστρωση προστατευτικής στρώσης.\nΙσχύουν γενικά τα αναφερόμενα στην προηγούμενη παράγραφο. Στην περίπτωση στεγανωτικού συστήματος με μια στεγανωτική στρώση είναι απαραίτητο η ασφαλτική μεμβράνη να είναι ειδικών προδιαγραφών σε ότι αφορά το μίγμα και τον οπλισμό της. Επίσης θα πρέπει κατά τη διάρκεια της διαδικασίας των εργασιών να τοποθετηθεί απαραίτητα και εφ' όσον η προς στεγάνωση επιφάνεια είναι σημαντική σε έκταση διάτρητο ασφαλτόχαρτο.\nΜΟΝΩΣΗ ΤΑΡΑΤΣΑΣ ΜΗ ΒΑΤΟΥ ΔΩΜΑΤΟΣ\nΗ έννοια "μη βατό δώμα" εκφράζει την αδυναμία του δώματος να επιτρέπει βαριά κυκλοφορία επί αυτού, όπως αυτή αναφέρεται στα βατά δώματα. Δεν αποκλείει όμως την επισκεψιμότητα του δώματος (από τεχνικούς, συντηρητές.\nΣτην περίπτωση μη βατών δωμάτων πρέπει να εξασφαλίζεται η προστασία της στεγανωτικής στρώσης με τη χρησιμοποίηση σαν τελευταίας ασφαλτικής μεμβράνης που να έχει επιφανειακή προστασία (ορυκτές ψηφίδες ή φύλλο αλουμινίου) ή με χρήση στρώσης χαλικιών.\nΚαθαρισμός της επιφάνειας από λάδια, σαθρά υλικά κ.λ.π. και εξομάλυνσή .\nΔημιουργία φράγματος υδρατμών με χρήση ασφαλτικού .\nΜερική επικόλληση της πρώτης ασφαλτικής.\nΟλική επικόλληση της δεύτερης ασφαλτικής μεμβράνης. Οι δύο στεγανωτικές στρώσεις θα κολληθούν ολικά στα στηθαία και αν είναι μικρού ύψους θα τα καλύπτουν αλλιώς θα ανέρχονται σε ύψος 30cm, θα στηρίζονται μηχανικά με λάμα αλουμινίου η οποία θα σφραγιστεί με ασφαλτική μαστίχη.\nΔιάτρητο ασφαλτόπανο ή ασφαλτόχαρτο\nΗ διαδικασία είναι όπως προηγούμενα με παράλειψη της εργασίας (6) που αφορά την επικόλληση της 1ης ασφαλτικής μεμβράνης. Στην περίπτωση στεγανωτικού συστήματος με μια ασφαλτική μεμβράνη είναι απαραίτητο η ασφαλτική μεμβράνη να είναι ειδικών προδιαγραφών σε ότι αφορά το μίγμα και τον οπλισμό της.\nΗ ανεστραμμένη μόνωση είναι ένα είδος μόνωσης - στεγάνωσης που εφαρμόζεται αρκετά στην Ελλάδα. Η εφαρμογή της λύσης προβλέπει την θερμομονωτική στρώση πάνω από την υγρομονωτική στρώση. Κατά συνέπεια το θερμομονωτικό υλικό επειδή θα έρχεται σε επαφή με το νερό πρέπει να είναι πλήρως αδιάβροχο.\nEco roof σύστημα Θερμομόνωσης και Στεγάνωσης με ασφαλτόπανα Hermès Asphaldien.\nEco Roof Praktiker\nEco roof εξοικονόμηση ενέργειας στο κρύο και στην ζέστη!\nΣτεγανοποίηση με ελαστομερείς ασφαλτικές μεμβράνες


"Μπάρμπεκιου στο Aγρόκτημα" στην Αμερικανική Γεωργική Σχολή - Κυριακή 24 Σεπτεμβρίου - Ακτιβιστής\nHome ΕΚΔΗΛΩΣΕΙΣ Οικογένεια-γονιός-παιδί ΠΑΙΔΕΙΑ afs slider1 "Μπάρμπεκιου στο Aγρόκτημα" στην Αμερικανική Γεωργική Σχολή - Κυριακή 24 Σεπτεμβρίου\n"Μπάρμπεκιου στο Aγρόκτημα" στην Αμερικανική Γεωργική Σχολή - Κυριακή 24 Σεπτεμβρίου\nΑκτιβιστής στις 5.9.17 ΕΚΔΗΛΩΣΕΙΣ, Οικογένεια-γονιός-παιδί, ΠΑΙΔΕΙΑ, afs, slider1,\nAπολαύστε ένα υπέροχο γεύμα με μουσική, χορό και άλλες δραστηριότητες, μαζί με τις οικογένειες και τους φίλους σας, στους πανέμορφους χώρους της Αμερικανικής Γεωργικής Σχολής Θεσσαλονίκης!\nΕλάτε στο ετήσιο "Μπάρμπεκιου στο Aγρόκτημα" την Κυριακή 24 Σεπτεμβρίου στη 1:00 μ.μ.\nΓια κρατήσεις παρακαλούμε συμπληρώστε τη φόρμα που θα βρείτε εδώ και στείλτε τη με φαξ στο 2310 492 727 ή με email στο events@afs.edu.gr. Για περισσότερες πληροφορίες μπορείτε να καλέσετε στα 2310 492 738 & 832.\nΗ συμμετοχή σας στην εκδήλωση συμβάλλει στην ενίσχυση του Προγράμματος Υποτροφιών και άλλων εκπαιδευτικών σκοπών της Σχολής και του Perrotis College.\nΣε περίπτωση βροχής, η εκδήλωση θα πραγματοποιηθεί στο κλειστό γυμναστήριο εντός της Σχολής.\nΕΚΔΗΛΩΣΕΙΣ, Οικογένεια-γονιός-παιδί, ΠΑΙΔΕΙΑ, afs, slider1\nΕΚΔΗΛΩΣΕΙΣ Οικογένεια-γονιός-παιδί ΠΑΙΔΕΙΑ afs slider1


Φάρος του Θερμαϊκού: Με επιτυχία η "Γιορτή Τσίπουρου" στη Νέα Κερασιά\nΜεγάλη επιτυχία, σημείωσε για μία ακόμη χρονιά η «Γιορτή Τσίπουρου» που πραγματοποιήθηκε το βράδυ της Κυριακής στη Νέα Κερασιά, με πρωτοβουλία του τμήματος Πολιτισμού του ΔΗΠΠΑΚΥΘ δήμου Θερμαϊκού και το ΚΑΠΗ Ν.Κερασιάς. Ο αύλειος χώρος του δημοτικού σχολείου, είχε κατακλυστεί από πλήθος κόσμου, ενώ πολλοί παρακολούθησαν όρθιοι την εκδήλωση.\nΤο τσίπουρο έρρεε άφθονο, ενώ ενθουσίασαν για μία ακόμη φορά τα χορευτικά συγκροτήματα των ΚΑΠΗ Ν.Κερασιάς και Ν.Μηχανιώνας, καθώς και των πολιτιστικών συλλόγων Αγγελοχωρίου και Ν.Μηχανιώνας που χόρεψαν παραδοσιακούς αλλά κυρίως Μικρασιάτικους χορούς, θυμίζοντας στους Κερασιώτες τις χαμένες πατρίδες.\nΕντύπωση προκάλεσε στην αρχή της εκδήλωσης η ομιλία του ιστορικού κ. Θεοδόση Τσιρώνη, ο οποίος παρουσίασε ενδιαφέροντα και σε πολλούς άγνωστα στοιχεία για την Κερασιά της Μικράς Ασίας, την έλευση των προσφύγων και τη δημιουργία της Νέας Κερασιάς. Λόγω του εξαιρετικού ενδιαφέροντος της ομιλίας αυτής την παρουσιάζουμε στη συνέχεια ολόκληρη:\nΗ Νέα Κερασιά: Μία σύντομη περιήγηση στους τόπους καταγωγής των κατοίκων και την ιστορία της...\nΤο έτος 1926, είχαν περάσει τέσσερα έτη από τη μεγαλύτερη καταστροφή που βίωσε ο νεώτερος Ελληνισμός, τον ξεριζωμό του από τις πατρογονικές εστίες του στη Μικρά Ασία, την Ανατολική Θράκη και τον Πόντο. Οι πρόσφυγες κατέφυγαν στην Ελλάδα, αναζητώντας καινούργιες πατρίδες και χτίζοντας από την αρχή τη ζωή τους. Οι συνθήκες διαβίωσης, ιδιαίτερα τα πρώτα έτη της εγκατάστασης ήταν από αντίξοες έως και τραγικές, καθώς είχαν να αντιπαλέψουν με τη φτώχεια, την έλλειψη υποδομών, τις ασθένειες και πλήθος άλλων προβλημάτων. Το ελληνικό κράτος σύστησε Υπηρεσίες για την ομαλότερη ένταξή τους στο νέο τους περιβάλλον. Η σημαντικότερη από αυτές ήταν η Επιτροπή Αποκατάστασης Προσφύγων, γνωστή και ως ΕΑΠ. Το 1926 λοιπόν, εντοπίζουμε και τις πρώτες επίσημες κρατικές καταγραφές σχετικά με τη ιστορία του τόπου στον οποίο βρισκόμαστε σήμερα, τη Νέα Κερασιά. Συγκεκριμένα, τον Ιούλιο του έτους αυτού, το Γεωργικό Γραφείο Θεσσαλονίκης του Εποικισμού Μακεδονίας συνέταξε αναλυτκές καταστάσεις με τους πληθυσμούς των Κοινοτήτων που είχαν ιδρύσει οι πρόσφυγες. Από εκεί λοιπόν πληροφορούμαστε πως στη «Νέα Κερασέα», είχαν εγκατασταθεί 79 οικογένειες Θρακιωτών και 8 Μικρασιατών προσφύγων, με συνολικά 335 άτομα. Αυτοί οι κάτοικοι ήταν εκείνοι που αποτέλεσαν τη ζύμη, με την οποία «πλάστηκε» και αναπτύχθηκε τις επόμενες δεκαετίες η Κοινότητα της Νέας Κερασιάς.\nΑλλά από ποια μέρη ήρθαν οι πρόσφυγες της Νέας Κερασιάς; Στην συντριπτική τους πλειονότητα ήρθαν από την Κερασιά της Ανατολικής Θράκης, ένα χωριό με 180 περίπου ελληνικές οικογένειες, που βρισκόταν απέναντι από το νησί του Μαρμαρά και υπαγόταν διοικητικά στο Βιλαέτι Αδριανούπολης. Σύμφωνα με αφηγήσεις προσφύγων της πρώτης γενηάς, το παλαιότερο χωριό, το Δυμότειχο, βρισκόταν πολύ κοντά στις ακτές και ως εκ τούτου ήταν εύκολή λεία για τους πειρατές. Και πράγματι, μετά από μία πειρατική επιδρομή και την απαγωγή της κόρης μίας από τις πλουσιότερες οικογένειες, οι κάτοικοι το εγκατέλειψαν και έκτισαν νέο χωριό, το οποίο ονόμασαν Κορασιά, σε ανάμνηση του περιστατικού με τους πειρατές. Από εκεί προήλθε και το μεταγενέστερο όνομα Κερασιά. Η περιοχή του χωριού αποτελούσε αρχικά τσιφλίκι οθωμανών αξιωματούχων, αλλά οι χριστιανοί κάτοικοι εξαγόρασαν στη συνέχεια τα κτήματα του τσιφλικιού. Τα σπίτια τους τα έχτισαν με λίθους και ήταν διόρωφα. Ο κάτω όροφος χρησίμευε ως αποθήκη και σταύλος και ο επάνω, ως κατοικία.\nΚαι συμμετοχή στη Φιλική Εταιρεία\nΚατά την Επανάσταση του 1821, ο προύχοντας της Κερασιάς Κοσμάς Ταβλάριος, μαζί με άλλους προύχοντες από ελληνικά χωριά της Θράκης, μυήθηκε στη Φιλική Εταιρεία από τον διάκονο του Πατριάρχη Γρηγόριου του Ε΄. Η υποστήριξή τους ωστόσο στην Επανάσταση έγινε γνωστή στους Τούρκους που συνέλαβαν όλους τους προύχοντες και τους οδήγησαν φυλακισμένους στην Αδριανούπολη. Εκεί, εκτελέστηκαν όλοι, εκτός από τον Ταβλάριο, που γνώριζε πολύ καλά την τουρκική γλώσσα και δωροδώκησε τον Πασά. Ο Ταβλάριος, όταν έβγαινε από το Διοικητήριο του Τούρκου αξιωματούχου, έγινε μάρτυρας του βίαιου μαρτυρίου των Ελλήνων προυχόντων.\nΟργανωμένο σύστημα κοινοτικής διοίκησης\nΟι Κερασιώτες είχαν οργανωμένο σύστημα κοινοτικής διοίκησης. Είχαν έναν Πρόεδρο (τον Τσορμπατζή ή Μουχτάρη) και πέντε Δημογέροντες, εκκλησιαστική επιτροπή και σχολική εφορεία. Η τελευταία μεριμνούσε για τη λειτουργία των δύο δημοτικών σχολείων του χωριού.\nΟι άνδρες εργάζονταν κυρίως στα κεραμοποιεία της περιοχής Γανοχώρων, ενώ υπήρχαν και εκείνοι που μετανάστευαν στην Αμερική, κυρίως για να αποφύγουν τη στρατολόγησή τους στον Τουρκικό Στρατό. Πολλοί επίσης ασχολούνταν με τη σηροτροφία και την αμπελουργία. Λιγότεροι ήταν οι κτηνοτρόφοι, ενώ και η αλιεία προσέφερε μόνο εποχιακή απασχόληση.\nΟι κάτοικοι της Κερασιάς είχαν τα δικά τους έθιμα και παραδόσεις. Ιδιαίτερα, γιόρταζαν τα Φώτα στην πηγάδα της «Κάτσκας» και την «Καρά Τζαμάλα», την παραμονή του Αγίου Δημητρίου. Η «Καρά Τζαμάλα» ήταν το ομοίωμα μίας καμήλας το οποίο περιέφεραν τραγουδώντας στους δρόμους του χωριού. Ακολουθούσε γλέντι, αλλά και παρασκευή από τις γυναίκες, του περίφημου «μπουλαμά», ενός εξαιρετικού στη γεύση, αλλά και απαιτητικού στην προετοιμασία του γλυκίσματος. Το χωριό υπαγόταν στη Μητρόπολη Γάνου και Χώρας. Υπήρχε μία εκκλησία, ένα μοναστήρι, αρκετά παρεκκλήσια και αγιάσματα.\nΤο 1912, η Κερασιά πλήγηκε από καταστροφικό σεισμό, εξαιτίας του οποίου χάθηκαν πολλοί κάτοικοί της και κάηκαν πολλά σπίτια της. Δέκα χρόνια αργότερα, μετά την Καταστροφή του 1922, οι Κερασιώτες ακολούθησαν και αυτοί τη μοίρα της προσφυγιάς. Τον Οκτώβριο του 1922, ναύλωσαν το ατμόπλοιο «Ευστράτιος Καβουνίδης» και στις 18 του ίδιου μήνα, εγκατέλειψαν οριστικά την πατρίδα τους. Οι Κερασιώτες αποβιβάστηκαν τελικά στο Λοιμοκαθαρτήριο του Μικρού Καραμπουρνού στη Θεσσαλονίκη. Αφού παρέμειναν εκεί λίγες εβδομάδες, διεσκορπίστηκαν σε διάφορα μέρη, αλλά πολλοί από αυτούς ήρθαν στο τσιφλίκι του Μεγάλου Καράμπουρνου, που ονομάστηκε στη συνέχεια Νέα Κερασιά. Την ίδια τοποθεσία επέλεξαν τα αμέσως επόμενα χρόνια για κατοικία τους και άλλοι Κερασιώτες που αρχικά είχαν πάει σε άλλα μέρη.\nΤο τσιφλίκι ανήκε σε τρεις μπέηδες, στους οποίους ανήκε και η έκταση της σημερινής Νέας Μηχανιώνας, Αγγελοχωρίου και Αγίας Τριάδας, καθώς και χωράφια στην Επανωμή και το Μπαχτσέ-Τσιφλίκ. Στη συνέχεια και παρά τις αντιδράσεις των προηγούμενων κατόχων τους, τα κτήματά τους απαλλοτριώθηκαν, σύμφωνα με τους όρους της Συνθήκης της Λωζάννης και αποδόθηκαν στους πρόσφυγες.\nΝέα Κερασιά ή Έμβολον\nΤο χωριό, το οποίο ανά περιόδους ονομαζόταν Νέα Κερασιά ή Έμβολον, γνώρισε στις δεκαετίες του 20ου αιώνα ριζικές μεταμορφώσεις. Οι Πρόεδροί του επιφορτίστηκαν με τεράστιες για την εποχή, τις τεχνικές δυνατότητες και τις οικονομικές αντοχές, ευθύνες. Μερίμνησαν για την αποκατάσταση των προσφύγων-κατοίκων του και τη διανομή των γεωργικών κλήρων, την επίλυση του μεγάλου και χρονίζοντος προβλήματος της υδροδότησης του χωριού, τις ασφαλτοστρώσεις, την ανέγερση νέου Δημοτικού Σχολείου, νέου Κοινοτικού Καταστήματος, ακόμα και για την επιμόρφωση των γεωργών σε νέες για την εποχή τους μεθόδους καλλιέργειας.\nΝομίζω ότι έχει ιδιαίτερη αξία η προσπάθεια συγκρότησης ενός πλήρους καταλόγου των Προέδρων της Κοινότητας από την ίδρυσή της έως και τη συνένωσή της, το 1994, με τον πρώην Δήμο της Νέας Μηχανιώνας. Όσο και αν ακούγεται απλή, η αναζήτηση αποδεικνύεται και σύνθετη και γοητευτική και μας οδηγεί σε καινούργια μονοπάτια, καθώς ξανασυναντούμε πρόσωπα λησμονημένα και μη, που και αυτά τοποθέτησαν το δικό τους μεγαλύτερο ή μικρότερο λίθο στην οικοδόμηση της Νέας Κερασιάς.\nΑπό τη μέχρι τώρα έρευνά μας στα Αρχεία και τις ιδιωτικές συλλογές, προκύπτουν τα ακόλουθα πρόσωπα από τα παλαιότερα χρόνια μέχρι τα πιο σύγχρονα:\nΑλ. Παπαγεωργίου και\nΤην περίοδο αυτή, το Τμήμα Πολιτισμού του ΔΗΠΠΑΚΥΘ διεξάγει μία προσπάθεια για τη διάσωση και την ανάδειξη ιστορικών ντοκουμέντων που σχετίζονται με την Κερασιά. Ένθερμη συμπαραστάτρια στην προσπάθεια αυτή είναι η κ. Λούλα Κουτσουράδη, Σύμβουλος της Τοπικής Κοινότητας της Νέας Κερασιάς και μέλος της Επιτροπής του ΚΑΠΗ της Νέας Κερασιάς. Ήδη έχουν ανταποκριθεί πολλοί κάτοικοι και μας έχουν εμπιστευτεί φωτογραφίες και οικογενειακά τους έγγραφα, τα οποία ψηφιοποιούμε, ώστε να διασωθούν. Εξαιρετικά πολύτιμα είναι επίσης τα Κοινοτικά Αρχεία, στα οποία αποτυπώνεται η Ιστορία της Κοινότητας. Η προσπάθειά μας αυτή συνεχίζεται και σας θέλουμε όλες και όλους συνεργάτες μας.\nΜπορείτε να επικοινωνείτε με την Υπηρεσία μας για περισσότερες πληροφορίες, στο τηλ. 2392330364 και στο mail: poltherm@gmail.com\nΘεοδόσης Τσιρώνης, Ιστορικός-Υπάλληλος ΔΗ.Π.Π.Α.Κ.Υ.Θερμαϊκού\nΕτικέτες ΔΗΠΠΑΚΥΘ, ΚΑΠΗ, Κερασιά, τσίπουρο


15.03.2017 Για την Ευρωπαϊκή Ένωση του μέλλοντος και τον Κυριάκο Μητσοτάκη – Λάμπρος Γεωργόπουλος\n(Βλάσης Ντόκας): Κύριε Γεωργόπουλε να ξεκινήσουμε με ένα σχόλιό σας για την Ευρωπαϊκή Ένωση του μέλλοντος, όπως αυτή διαμορφώνεται μετά τα όσα ακούγονται για την Ευρωπαϊκή ένωση των πολλών ταχυτήτων και ενώ βρισκόμαστε λίγες ώρες πριν την ανακοίνωση των εκλογικών αποτελεσμάτων στην Ολλανδία. Θέλω, λοιπόν, ένα σχόλιο για το μέλλον της Ευρωπαϊκής Ένωσης. Πως βλέπετε εσείς το μέλλον αυτής της ένωσης όπως εξελίσσονται τώρα τα πράγματα;\n(Λάμπρος Γεωργόπουλος): Δεν είμαι σίγουρος ότι τα πράγματα θα εξελιχθούν εξαιρετικά καλά, εύχομαι ωστόσο στα επόμενα χρόνια η Ευρωπαϊκή Ένωση να αποφύγει τα λάθη του παρελθόντος. Έχουμε δει πάρα πολλά λάθη σε αυτή την συνομοσπονδία κρατών και καλό θα ήταν εφεξής να δείξουμε μία πιο ενιαία οντότητα. Η κοινή λογική -κατά τη γνώμη μου- είναι ότι θα πρέπει να πάμε σε κάτι πιο ενιαίο.\n(ΒΝ): Άρα όχι μεγάλες ταχύτητες, όχι Ευρώπη πολλών ταχυτήτων;\n(ΛΓ): Όχι, οπωσδήποτε όχι, αν θέλουμε να έχουμε μία ενωμένη Ευρώπη, όπως το λέει και η λέξη, να είναι ενωμένη, να είναι κοινή. Να εφαρμόζουμε σε όλες τις χώρες ακριβώς τα ίδια, από εφαρμογή διεθνών λογιστικών προτύπων έως ίδια φορολογία, γιατί αυτή τη στιγμή, για παράδειγμα, μια σημαντική ανισότητα είναι η Ιρλανδία να έχει φορολογία 10% και η Ελλάδα να έχει μία απίστευτη υπερφορολόγηση. Κατόπιν τούτου, είναι αναμενόμενο η επιχειρηματικότητα να κινηθεί βόρεια, είναι αναμενόμενο τα καλά μυαλά να φύγουν προς τις βόρειες χώρες. Αυτό δεν είναι Ευρωπαϊκή Ένωση. Αυτό είναι Ευρωπαϊκή Ένωση πολλαπλών ταχυτήτων. Κάποιοι ωφελούνται εις βάρος κάποιων άλλων.\n(ΒΝ): Έχετε δίκιο, δεν είναι οπωσδήποτε καθόλου οικονομική ένωση. Είναι μια νομισματική Ένωση που έχει και προβλήματα μάλιστα. Για πάμε να δούμε την επόμενη μέρα.\n(ΛΓ): Σεβόμενοι τη γλώσσα και την κουλτούρα του κάθε λαού, πιστεύω ότι θα πρέπει να κινηθούμε με πρότυπο τις Ηνωμένες Πολιτείες. Δηλαδή σαν κάποιες ανεξάρτητες Πολιτείες στις οποίες θα υπάρχουν κάποιοι Εθνικοί νόμοι και κάποιοι ευρωπαϊκοί νόμοι. Προσωπική άποψη εκφράζω βέβαια έχοντας ζήσει αρκετά χρόνια στην Ευρώπη.\n(ΒΝ): Και μια περαιτέρω, λέτε, πολιτική ενοποίηση. Βέβαια κινούμαστε προς την αντίθετη κατεύθυνση με όλα αυτά που συμβαίνουν αυτή την περίοδο στην Ευρωπαϊκή Ένωση, μια μεγαλύτερη συζήτηση την όποια θα την κάνουμε κάποια άλλη στιγμή.\n(ΛΓ): Ναι, δυστυχώς δεν είναι εύκολο να ξεπεράσουμε τα λάθη του παρελθόντος μέσα σε μια μέρα όμως εκτιμώ πως σε βάθος χρόνου θα ξεπεραστούν και θα κινηθούμε πια στον ορθό δρόμο.\n(ΒΝ): Πάμε τώρα στην οικονομική κρίση στη χώρα. Είπατε κάποια πράγματα για τη φορολόγηση. Σήμερα υπήρξε μία ενημέρωση Τσακαλώτου- Αχτσιόγλου σε βουλευτές του ΣΥΡΙΖΑ για τα μέτρα που ζητούν οι δανειστές, για τα αντίμετρα που αποδέχονται και αυτά είναι ελάχιστα. Η αξιολόγηση σέρνεται όλο και περισσότερο. Κύριε Γεωργόπουλε εσείς εκτιμάτε πως θα τραβήξει πιο μακριά και από τον Απρίλη;\n(ΛΓ): Είναι πολύ δύσκολο να γίνει εκτίμηση. Το βλέπετε και εσείς εδώ καθημερινά τα τελευταία δύο χρόνια συνέχεια. Ακούμε «αξιολόγηση» , ότι κλείνει η αξιολόγηση και ξανακλείνει η αξιολόγηση και δυστυχώς δεν βλέπουμε να κλείνει ώστε να ξέρουμε το τι μέλλει γενέσθαι αν μη τι άλλο. Μέσα σε αυτό το περιβάλλον, αυτή τη διετία, υπάρχει μία τρομερή οικονομική ύφεση. Το γεγονός ότι δεν υπάρχει αποφασιστικότητα, δημιουργεί μία αρρυθμία στην αγορά καθώς τα οικονομικά είναι πάρα πολύ συνδεδεμένα με την ψυχολογία της αγοράς. Η χώρα έχει μία καθίζηση σε όλους τους τομείς, όχι μόνο στους οικονομικούς αλλά ακόμα και στους δείκτες παιδείας σύμφωνα με Ευρωπαϊκές έρευνες.\n(ΒΝ): Είναι πολύ χειρότερα τα πράγματα από τις αρχές του 2015, οπότε και ανέλαβε την εξουσία ο ΣΥΡΙΖΑ εκτιμάτε;\n(ΛΓ): Εξαιρετικά χειρότερα.\n(ΒΝ): Γιατί και τότε δεν ήταν ωραία τα πράγματα…\n(ΛΓ): Δεν ήταν αλλά μην ξεχνάτε ότι τότε είχαμε μία κρίση που ξεκίνησε ουσιαστικά το 2009. Είχαμε μία διακυβέρνηση Νέας Δημοκρατίας – ΠΑΣΟΚ η οποία είχε καταφέρει να σταθεροποιήσει την κατάσταση και πρώτη φορά φαινόταν έχουμε θετικούς δείκτες στην οικονομία αλλά και σε όλα τα επίπεδα. Ο ΣΥΡΙΖΑ παρέλαβε μία καλή κατάσταση τηρουμένων των αναλογιών. Ο κόσμος βέβαια είχε υποφέρει και τότε πέντε χρόνια από μία συνεχή ύφεση η οποία όμως σταθεροποιούνταν, φαινόταν ότι υπάρχει μία σταδιακή άνοδος. Ο ερχομός του ΣΥΡΙΖΑ στην εξουσία δεν νομίζω ότι βελτίωσε την κατάσταση. Εκτιμώ ότι η ποιότητα ζωής, η οικονομική κατάσταση της πλειονότητας του πληθυσμού έχει χειροτερέψει τα τελευταία δύο χρόνια. Αυτή τη στιγμή, 42% των συμπολιτών μας έχουν οφειλές στο δημόσιο. Βιώνουμε την μεγαλύτερη υπερφορολόγηση της τελευταίας 50ετίας στην Ελλάδα.\n(ΒΝ): Πώς εκτιμάτε ότι θα εξελιχθούν τα πράγματα εδώ που φτάσαμε;\n(ΛΓ): Θα σας απαντήσω με στοιχεία του ΟΟΣΑ, ενός οργανισμού που εμπιστεύεται ακόμα και αυτή η κυβέρνηση. Τα πράγματα είναι εξαιρετικά δύσκολα. Πρόκειται για μια κυβέρνηση την οποία δεν μπορούμε να εμπιστευθούμε για τίποτα.\n(ΒΝ): Θα ολοκληρωθεί η αξιολόγηση ή θα εξακολουθήσει να σέρνεται με αποτέλεσμα να φτάσουμε ξανά στο πρώτο εξάμηνο του 2015;\n(ΛΓ): Ευχή μου είναι να ολοκληρωθεί. Ωστόσο η καθυστέρηση έχει προκαλέσει τρομερή ζημιά και την αποτυχία αυτής της κυβέρνησης καλείται να την πληρώσει ο κόσμος. Είναι μια κυβέρνηση η οποία είναι οικονομικά, διοικητικά και διαπραγματευτικά αναλφάβητη! Όλο αυτό τον αναλφαβητισμό, τον πληρώνει ο Έλληνας πολίτης.\n(ΒΝ): Εσείς τι λέτε τώρα στον κόσμο εδώ που φτάσαμε; Ανεξάρτητα απ το πώς φτάσαμε εδώ και απ τα λάθη που έγιναν, εσείς τι λέτε τώρα τον κόσμο; Οι εκλογές δεν θα μας φέρουν σε ακόμη δυσμενέστερη οικονομικά θέση; Και δεν μιλάω για τα εκατομμύρια που χρειάζονται για τις εκλογές. Μιλώ για την καθυστέρηση, μιλώ για την πολιτική αστάθεια. Οι εκλογές δεν θα οξύνουν ακόμη περισσότερο το πρόβλημα στη χώρα;\n(ΛΓ): Όχι κύριε Ντόκα, οι εκλογές είναι αναγκαιότητα αυτή τη στιγμή. Αυτή κυβέρνηση είναι η χειρότερη κυβέρνηση, μεταπολιτευτικά τουλάχιστον, στην Ελλάδα. Έχει κάνει τεράστια ζημιά στο κράτος, έχει οδηγήσει χιλιάδες ανθρώπους στην έξοδο από τη χώρα, έχει οδηγήσει πάρα, πάρα πολλές επιχειρήσεις στο λουκέτο. Είναι μία κυβέρνηση που δυόμιση χρόνια τώρα, δεν έχει κάνει το παραμικρό σε τομές. Ο κόσμος την ψήφισε να μεταρρυθμίσει. Υποσχέθηκε τα πάντα στους πάντες και όχι μόνο δεν έκανε τίποτα από αυτά που είπε, χειροτέρευσε κιόλας την κατάσταση.\n(ΒΝ): Εσείς τι θα κάνατε; Ποια είναι τα δικά σας πλεονεκτήματα εδώ που φτάσαμε;\n(ΛΓ): Επιστροφή στην κανονικότητα.\n(ΒΝ): Ήταν κανονική η κατάσταση στις αρχές του ’15; Οι περισσότεροι θα πουν «όχι», για αυτό και τότε δεν ψηφίσαν Νέα Δημοκρατία. Ποια είναι τα πλεονεκτήματά σας εδώ που φτάσαμε; Γιατί οι δανειστές αποκλείεται να πουν «α, βγήκε ο Μητσοτάκης οπότε θα χαλαρώσουμε το πλαίσιο».\n(ΛΓ): Άνοιγμα στις επενδύσεις, άνοιγμα θέσεων εργασίας, κοστολογημένα δημοσιονομικά μέτρα, αξιολόγηση, βελτιστοποίηση της λειτουργίας του δημόσιου τομέα.\n(ΒΝ): Χωρίς απολύσεις; Αυτό πρέπει να το τονίσουμε…\n(ΛΓ): Εννοείται χωρίς απολύσεις. Θα ακολουθηθεί τελείως διαφορετικό μείγμα πολιτικής. Αυτή η κυβέρνηση δεν έχει χάσει την αξιοπιστία της μόνο στον κάθε Έλληνα πολίτη. Τα γκάλοπ αυτή τη στιγμή δείχνουν 90% μη αποδοχή αυτής της κυβέρνησης. Και δεν ισχύει μόνο στο εσωτερικό. Ούτε οι διαπραγματευτές εμπιστεύονται αυτή την κυβέρνηση. Αναρωτιόμαστε γιατί δεν κλείνει η αξιολόγηση όταν ο κύριος Κουρουμπλής, για παράδειγμα, έχει δηλώσει ως Υπουργός της κυβέρνησης «Εντάξει, το ότι ψηφίζουμε τα μέτρα δεν πάει να πει ότι θα τα εφαρμόσουμε κιόλας». Κύριε Ντόκα, νομίζετε ότι αυτά τα ακούμε μόνο εμείς εδώ; Ότι είναι μόνο για τον εγχώριο τύπο; Προφανέστατα τα διαβάζουν και στο εξωτερικό.\n(ΒΝ): Τα πλεονεκτήματα του Κυριάκου Μητσοτάκη ως ηγέτη; Ως ανθρώπου που έχει ένα κύρος ή δεν έχει απέναντι στους εταίρους;\n(ΛΓ): Νομίζω ότι το έχει αποδείξει. Καταρχήν μιλάει αγγλικά, να κάνουμε και λίγο χιούμορ.\n(ΒΝ): Έμαθε και ο Τσίπρας το τελευταίο διάστημα, προσπάθησε…\n(ΛΓ): Τι να πω για τον κύριο Τσίπρα; Ζούμε σε ένα ανταγωνιστικό, διεθνές περιβάλλον, η κυβέρνηση πρέπει να «τρέξει» την χώρα όσο το δυνατόν καλύτερα. Έχει έναν πρωθυπουργό που είχε βγει στο εξωτερικό μόνο ως τη Γένοβα. Βρέθηκε πρωθυπουργός χωρίς να έχει κολλήσει ένσημα ποτέ στη ζωή του.\n(ΒΝ): Καλά, ούτε ο Κυριάκος Μητσοτάκης έχει κολλήσει ΤΑ ένσημα…\n(ΛΓ): Κάνετε λάθος κύριε Ντόκα.\n(ΒΝ): Δεν κάνω κανένα λάθος, γόνος της οικογένειας Μητσοτάκη είναι. Δηλαδή τι έκανε; Μια πιτσαρία στην Αμερική όσο ήταν φοιτητής;\n(ΛΓ): Τον μπερδεύετε με τον κύριο Σαμαρά. Επίσης το ότι είναι γόνος μιας πολιτικής οικογένειας δεν σημαίνει ότι δεν έχει το δικαίωμα να διεκδικήσει την πρωθυπουργία και μην ξεχνάτε ότι ο κύριος Μητσοτάκης πήγε σαν outsider στις εσωκομματικές διαδικασίες και πήρε μέσα σε ένα χρόνο.\n(ΒΝ): Δε τον υποτιμώ καθόλου αλλά μη λέμε ότι έχει κολλήσει ένσημα..\n(ΛΓ): Ξαναλέω πως μέσα σε έναν χρόνο κατάφερε να πάρει ένα κόμμα το οποίο ήταν 7 μονάδες πίσω από τον ΣΥΡΙΖΑ που τότε είχε την πλήρη αποδοχή, και το έφερε αυτή τη στιγμή 17 μονάδες μπροστά και μάλιστα σε δημοσκοπήσεις μέσων που στηρίζουν την κυβέρνηση. Μιλάμε για διπλάσιο σκορ. 32%-15%.\n(ΒΝ): Ορθό είναι αυτό, διπλάσιο σκορ στις δημοσκοπήσεις.\n(ΛΓ): Και αποδοχή ως καταλληλότερου πρωθυπουργού.\n(ΒΝ): Δεν φαίνεται να υπάρχει αυτοδυναμία όμως και γι αυτό ίσως και το άνοιγμα στην κεντροαριστερά. Στην τελευταία ομιλία του, για μία ακόμη φορά, ο Κυριάκος Μητσοτάκης την Κρήτη έκανε άνοιγμα στους πρώην ψηφοφόρους του ΣΥΡΙΖΑ.\n(ΛΓ): Έχετε δίκιο σε αυτό που λέτε, θα διαφωνήσω μόνο στο ότι δεν αγγίζει την αυτοδυναμία. Δεν το ξέρουμε αυτό, υπάρχει ένα ρεύμα αυτή τη στιγμή. Το 32% είναι πάρα πολύ μεγάλο ποσοστό, συγκριτικά με αυτό του ΣΥΡΙΖΑ. Υπάρχει ένα ποσοστό αναποφάσιστων που αυτή τη στιγμή βλέπουν τη σοβαρότητα και την ειλικρίνεια από μέρους της Νέας Δημοκρατίας αλλά και την αυτοκριτική των λαθών του παρελθόντος μας. Βλέπουν ένα άνοιγμα στην κοινωνία, βλέπουν ένα άνοιγμα στα νέα πρόσωπα.\n(ΒΝ): Βλέπετε ρεύμα εσείς; Γιατί αν δεν μπορείς να υποσχεθείς κάτι σημαντικό ως κόμμα, δεν μπορεί να υπάρξει ρεύμα, κακά τα ψέματα.\n(ΛΓ): Αυτό είναι που εκτιμά ο κόσμος.\n(ΒΝ): Δημιουργείται ρεύμα από τη μη υποσχεσιολογία;\n(ΛΓ): Ο κόσμος κύριε Ντόκα, κουράστηκε να ακούει πράγματα που δεν μπορεί να ισχύσουν.\n(ΒΝ): Ο κύριος Μητσοτάκης, επειδή ακούω διάφορα τελευταία, αμφισβητείται από κάποιους στη Νέα Δημοκρατία, όπως ο Αντώνης Σαμαράς ή παλαιότερα ο Κώστας Καραμανλής; Είναι μια πραγματικότητα ή όλο αυτό είναι μία επικοινωνία του ΣΥΡΙΖΑ για να δημιουργήσει πρόβλημα στη Νέα Δημοκρατία;\n(ΛΓ): Νομίζω δώσατε μόνος σας την απάντηση. Είναι κατανοητό σε όλη την κοινωνία πως αυτή τη στιγμή στη Νέα Δημοκρατία υπάρχει συσπείρωση. Προτεραιότητα όλων μας μέσα σε αυτό τον χώρο είναι να απομακρυνθεί αυτή η κυβέρνηση το συντομότερο δυνατόν. Δεν είναι προτεραιότητα για τη Νέα Δημοκρατία, είναι προτεραιότητα για τη χώρα.\n(ΒΝ): Έχει πρόβλημα ο Κυριάκος Μητσοτάκης αν καθυστερήσουν οι εκλογές όπως διαφαίνεται;\n(ΛΓ): Είπα προηγουμένως ότι καλό θα είναι να γίνουν εκλογές το συντομότερο δυνατόν. Ωστόσο, όσο περισσότερο αυτοί οι άνθρωποι που αποτελούν την κυβέρνηση αυτή τη στιγμή, κάθονται στον βωμό της εξουσίας, με ότι κόστος υπάρχει για τον κόσμο, τόσο χειρότερα θα είναι τα ποσοστά τους. Πηγαίνουν με μαθηματική ακρίβεια στα ποσοστά που είχαν στο παρελθόν. Και πέφτει και το ηθικό πλεονέκτημα της αριστεράς. Καταλαβαίνει ο κόσμος ποια είναι τα πρότυπα αυτών των ανθρώπων. Το πρότυπό τους είναι η Βενεζουέλα. Η Βενεζουέλα που σήμερα ανακοίνωσε ανθρωπιστική κρίση.\n(ΒΝ): Καλά, δεν πιστεύω τώρα ότι κανείς σήμερα στον ΣΥΡΙΖΑ έχει πρότυπο τη Βενεζουέλα.\n(ΛΓ): Οι ίδιοι τα λένε κύριε Ντόκα. Αν ανατρέξετε σε δηλώσεις πριν 1 μήνα θα δείτε τι λέγανε.\n(ΒΝ): Τι λέτε για το κόμμα Τσιτουρίδη – Τσιαρτσιώνη;\n(ΛΓ): Νομίζω ότι είναι κάτι ανάξιο λόγου.\n(ΒΝ): Πρώην υπουργοί του Κώστα Καραμανλή. Μόνοι τους έδρασαν;\n(ΛΓ): Έχει γίνει αυτός ο κύκλος. Γυρνάμε σε αυτό που λέγαμε πριν. Νομίζω ότι ο ίδιος ο πρώην πρωθυπουργός δήλωσε ότι δεν επιτρέπει σε κανέναν να παίζει με το όνομά του.\nΕν πάση περιπτώσει, δεν τίθεται θέμα έλλειψης συσπείρωσης στη Νέα Δημοκρατία. Πρόκειται για ένα επικοινωνιακό τρικ του ΣΥΡΙΖΑ με σκοπό να δημιουργήσουν προβλήματα.\n(ΒΝ): Θα βλέπατε μια κυβέρνηση ευρείας συνεργασίας του πρώτου και του δεύτερου κόμματος; Νέας Δημοκρατίας και ΣΥΡΙΖΑ; Θα ήταν αποτελεσματική μία τέτοια κυβέρνηση μετά από εκλογές; Εάν δεν είχατε αυτοδυναμία, θα έφερνε αποτελέσματα για να βγούμε επιτέλους από αυτή την κρίση που πολλοί άλλοι έχουν βγει;\n(ΛΓ): Σε καμία περίπτωση με το ΣΥΡΙΖΑ.\n(ΒΝ): Μιλώ για το 1ο και το 2ο κόμμα που όπως διαφαίνεται αυτή τη στιγμή θα είναι η ΝΔ και ο ΣΥΡΙΖΑ.\n(ΛΓ): Να δούμε αν θα είναι ο ΣΥΡΙΖΑ 2ο κόμμα.\n(ΒΝ): Δημοσκοπικά, σε αυτή τη φάση, είναι.\n(ΛΓ): Ο ίδιος ο πρόεδρος της Νέας Δημοκρατίας έχει δηλώσει ότι ακόμα και σε περίπτωση αυτοδυναμίας θα επιδιώξει την ευρύτερη δυνατή συνεργασία. Μία ευρύτερη δυνατή συνεργασία όμως η οποία θα είναι με κόμματα του ευρωπαϊκού τόξου. Με κόμματα που βασίζονται στον ορθολογισμό.\n(ΒΝ): Κλείνοντας κύριε Γεωργόπουλε, θα ήθελα να μου πείτε την άποψή σας για την απόφαση του Συμβουλίου της Επικρατείας, η οποία αφήνει στον αέρα τις αξιολογήσεις των διοικητών των νοσοκομείων. Εσείς, όπως είναι γνωστό στους περισσότερους, υπήρξατε διοικητής στο νοσοκομείο Χατζηκώστα, απομακρυνθήκατε κάποια στιγμή.\n(ΛΓ): Για να μην μπερδευτεί ο κόσμος που τώρα βλέπει «Νέα Δημοκρατία» κάτω από το όνομά μου, αυτό συνέβη πριν κάποια χρόνια. Τότε δεν είχα ασχοληθεί ακόμα με την πολιτική, δεν ήμουνα κομματικό στέλεχος. Ήμουν διοικητής γιατί οι σπουδές μου είναι σχετικές με την υγεία. Είμαι οικονομολόγος και οικονομολόγος υγείας.\n(ΒΝ): Έχετε προσφύγει και εσείς στη δικαιοσύνη;\n(ΒΝ): Τι λέτε λοιπόν για την απόφαση του ΣτΕ;\n(ΛΓ): Το ΣτΕ προφανέστατα έκρινε τη διαδικασία και αποφάσισε όταν ήταν παράτυπη η διαδικασία. Ακολουθήθηκαν καθεστωτικές προσεγγίσεις, στήθηκαν επιτροπές αξιολόγησης οι οποίες μόνο ως τραγελαφικές μπορούν να χαρακτηριστούν, με μόνο σκοπό να απομακρύνουν τους διοικητές. Δεν τήρησαν σε καμία περίπτωση, καμία νομοθεσία. Δεν αξιολόγησαν.\n(ΒΝ): Αυτό βέβαια ίσχυε πάντα έτσι; Αυτές οι θέσεις ήταν ορισμένες από τα κόμματα, απλά πρέπει να αλλάξουν τα δεδομένα.\n(ΛΓ): Όχι, βέβαια, δεν ίσχυε πάντα! Επιτρέψτε μου να σας πω ότι η προηγούμενη κυβέρνηση της Νέας Δημοκρατίας, σε κάθε περίπτωση, άφησε τους προηγούμενους διοικητές να ολοκληρώσουν τη θητεία τους.\n(ΒΝ): Δεν θέλω να αποκτήσει προσωπική διάσταση η συζήτησή μας αλλά, εντάξει, οι θέσεις αυτές ήταν κομματικές.\n(ΛΓ): Εγώ διαφωνώ σε αυτό. Κρίνω από το δικό μου παράδειγμα. Βρισκόμουν σε εκείνη τη θέση λόγω των πτυχίων μου. Μην μπερδεύεται ο κόσμος από το γεγονός ότι τώρα κάτω που το όνομά μου γράφει «Νέα Δημοκρατία». Το ότι είμαι αυτή τη στιγμή κομματικό στέλεχος είναι γιατί μπήκα στο σύστημα υγείας αξιοκρατικά, είδα τη διαδικασία και λέω ότι πλέον πρέπει να αλλάξουν τα πράγματα.\n(ΒΝ): Να πω κιόλας ότι σήμερα στη Βουλή ακούστηκε δυο φορές το όνομά σας από τον κύριο Γεωργιάδη, ο οποίος θεωρεί ότι ήσασταν ο καλύτερος διοικητής νοσοκομείου που είχε ποτέ.\n(ΛΓ): Εντάξει, αυτά είναι λόγια του κυρίου Γεωργιάδη, του πρώην υπουργού υγείας. Με τιμά που έχει αυτή την άποψη για μένα, με τιμά το ότι ειπώθηκε σήμερα το όνομά μου δύο φορές την Βουλή γιατί εδώ υπάρχει και μια ιδιαιτερότητα. Η επιτροπή που έστησε ο κύριος Πολάκης για να μας καρατομήσει, η επιτροπή αξιολόγησης που ουσιαστικά που ήταν επιτροπή καρατόμησης, την δική μου περίπτωση την αξιολόγησε θετικά! Ο κύριος Πολάκης καταστρατηγεί κάθε λογική, κάθε νομοθεσία. Γι’ αυτό και έχω δηλώσει τις προηγούμενες μέρες ότι σε περίπτωση που προκύψει αποζημίωση, εγώ θα ζητήσω να καταλογιστεί ατομικά στον κύριο Πολάκη και όχι να πληρωθεί με χρήματα των Ελλήνων φορολογουμένων.\n(ΒΝ): Αυτό έκανε μεγάλη εντύπωση και σε κεντρικά Media, πραγματικά.\n(ΛΓ): Μα έτσι είναι. Θα πρέπει στιγμή να μπει μια τάξη στη χώρα. Δεν μπορεί ο εκάστοτε κύριος Πολάκης να κάνει ότι του κατεβαίνει και υπόλογος να είναι ο Έλληνας φορολογούμενος.\n(ΒΝ): Επαναλαμβάνω, γινόταν και παλιά αυτά.\n(ΛΓ): Όχι κύριε Ντόκα, γινόταν πριν 20 χρόνια. Δεν έχει δώσει το κράτος αποζημίωση σε διοικητή νοσοκομείου εδώ και 15 χρόνια. Το κατάφερε ο κύριος Πολάκης με τους διοικητές των νοσοκομείων, ο κύριος Παπάς με τις τηλεοπτικές άδειες και το υπουργείο παιδείας με τους διευθυντές σχολικών μονάδων. Οι άνθρωποι είναι καθεστωτικοί.\n(ΒΝ): Άλλαξε η νοοτροπία κύριε Γεωργόπουλε και ο κόσμος διεκδικεί τα νέα δεδομένα. Παλαιότερα ήταν δεδομένο ότι σε αυτές τις θέσεις διορίζονταν κομματικοί.\n(ΛΓ): Δεν ψηφίστηκε ο ΣΥΡΙΖΑ ως το νέο, το καινούργιο, το άφθαρτο; Και να που κάνει χειρότερο από το παρελθόν.\n(ΒΝ): Οι εκλογές μπορεί να φαίνεται ότι έχουν απομακρυνθεί αλλά κανείς δεν ξέρει. Βέβαια εσείς είστε εδώ. Είστε παρών;\n(ΛΓ): Είναι τόσο αβέβαιο το περιβάλλον, που μπορεί να έχουμε εκλογές αύριο, μπορεί και το 2019. Υπομονή. 2019; 2019! Τι να κάνουμε; Θα τον υποστούμε αυτόν τον άνθρωπο και αυτή την κυβέρνηση. Η χώρα έχει περάσει από πάρα πολλά, θα περάσει και από αυτό και πάλι μέσα από τις στάχτες της θα ξαναγεννηθεί. Ναι, θα είμαι παρών σε οποιεσδήποτε πολιτικές εξελίξεις.


Στο διάολο σοβαρότητα! - ilov.gr\nHome > Soultaker > Στο διάολο σοβαρότητα!\nΣτο διάολο σοβαρότητα! - Unknown - 4 Σεπ 2015\nΠιστοί στο ραντεβού μας και αυτή την εβδομάδα (καλό μήνα, btw) θα μιλήσουμε σήμερα για ένα θέμα που καίει, κυρίως εμένα.\nΕδώ και λίγο καιρό ο αγαπημένος σας ψυχολόγος ακούει ατάκες του στυλ: «πρέπει να σοβαρευτείς πια», «ωρίμασε επιτέλους», «πότε θα σοβαρευτείς εσύ», και τα συναφή.\nΠρώτον, ποτέ. Άι σιχτίρ δηλαδή!\nΔε σοβαρεύτηκα μέχρι τα τριάντα (σχεδόν), θα σοβαρευτώ τώρα;\nΤο μικρό εγωιστικό δεκάχρονο που έχω μέσα μου δεν το επιτρέπει. Θέλει να παραμείνει ακριβώς εκεί που είναι, χωρίς να σκέφτεται την προσδοκία των άλλων περί σοβαρότητας (ή μάλλον σοβαροφάνειας, για να τα λέμε κι όπως είναι), ωριμότητας και μελλοντικού σχεδιασμού.\nΔεύτερον, και σημαντικότερον. Δεν είναι ο εγωισμός μου ο μόνος λόγος που αντιδρώ έτσι στην προαναφερθείσα προτροπή.\nΈνα εκ των οποίων είναι και το γεγονός ότι δεν είμαστε όλοι ίδιοι!\nΕπιτέλους, καταλάβετέ το.\nΔεν μεγαλώνουν όλοι με τον ίδιο ρυθμό, δε θέλουν όλοι τα ίδια πράγματα την ίδια στιγμή, και, το κέρατό μου μέσα, δεν ορίζει η ηλικία το τι πρέπει να κάνει ένας άνθρωπος!\nΗ «σοβαρότητα» και η «ωριμότητα» που ο κόσμος απαιτεί από μένα (και βάζω στοίχημα, κι από σας - αλλιώς δε θα με διαβάζατε τώρα) δεν αφορά φυσικά ούτε στη δουλειά, ούτε στην υπευθυνότητα, ούτε στο χαρακτήρα.\nΑντιθέτως, αφορά στο να φέρομαι (και να φαίνομαι) όπως προστάζει η κοινωνική νόρμα της εκάστοτε ηλικίας.\nΔηλαδή να μην κάνω αστεία, να είμαι σοβαρός και μετρημένος (Παναγιά μου), να είναι τα γούστα μου σαν των άλλων (δηλαδή να αλλάξω ηλικιακό target group στις κυρίες – δε σφάξανε φυσικά), και βέβαια, το προσωπικό μου αγαπημένο, να ξεκινήσω να σκέφτομαι «τι θα κάνω πια με τη ζωή μου/ άντε να κάνω οικογένεια και κανά παιδί».\nΌχι. Όχι ακόμα. Και φυσικά όχι επειδή το λέει κάποιος άλλος. Όχι επειδή το βλέπω τριγύρω μου, όχι επειδή η κοινωνική πίεση το επιβάλλει. Να πάει να γαμηθεί η κοινωνική πίεση.\n«Ώπα…», θα πείτε, «…πολλή άμυνα ρε παιδί μου». Τσου. Δεν είναι άμυνα, συνειδητοποίηση είναι.\nΗ συνειδητοποίηση του ότι πρέπει σε συγκεκριμένους τομείς της ζωής σου να είσαι σοβαρός, ώριμος και συγκροτημένος. Όχι παντού και πάντα.\nΌπως στη δουλειά σου.\nΌπως στις σπουδές σου.\nΌπως στην οικογένεια και στις σχέσεις, όταν οι περιστάσεις απαιτούν να κάνει πίσω το εγωιστικό δεκάχρονο και να αναλάβει ο ώριμος (καλά, οκ, ο λίγο πιο ώριμος) τριαντάρης.\nΕκεί εννοείται ότι πρέπει να δείξει κανείς σοβαρότητα, ψυχραιμία και ωριμότητα, και όχι καραγκιοζιλίκι.\nΕπειδή πολλοί μπλέκουν το τουπέ με την ωριμότητα, και θες να τους βαρέσεις με φτυάρι, ας ξεκαθαρίσουμε κάτι.\nΔεν ορίζει η στείρα σοβαροφάνεια και η «μύτη στο ταβάνι» τη σοβαρότητα και το χαρακτήρα.\nΔεν πρέπει στο βωμό της κοινωνικής αποδοχής και του τι λένε οι άλλοι να χάσει κανείς το χιούμορ του, την «ωραία τρέλα» που κουβαλάει.\nΠρέπει στη ζωή να υπάρχει τόσο η σοβαρότητα, όσο και η «βλακεία», τόσο η ωριμότητα όσο κι η τρέλα.\nΔεν έχει νόημα να είσαι συνεχώς «τέντα», όπως λέγαμε στο στρατό, επειδή κάποια στιγμή θα κλατάρεις συναισθηματικά. Ούτε όμως μπορείς να είσαι και συνέχεια μπουρδέλο (κι αυτό απ’ το στρατό, κοίτα να δεις…) επειδή δεν θα σε παίρνει κανείς στα σοβαρά.\nΒλέπεις, το καραγκιοζιλίκι πολλοί αγάπησαν, τον καραγκιόζη όμως ουδείς…\nΠροσωπικά, πιστεύω ότι κανείς δεν μπορεί με το στανιό να ικανοποιήσει τις προσδοκίες των άλλων, και όταν το δοκιμάζει, τα κάνει όλα σκατά.\nΠόσες φορές έχετε δει άτομα που φαίνονται (αλλά κυρίως δηλώνουν) σοβαρά και ώριμα, αλλά ουσιαστικά δεν έχουν ιδέα πού πατούν και πού βρίσκονται;\nΚι αντίστοιχα, πόσοι εκεί έξω εκφράζουν την τρέλα τους και παραμένουν ψυχικά υγιείς;\nΠοια απ’ τις δύο κατηγορίες σας ταιριάζει περισσότερο;\nΕγώ δε δυσκολεύομαι στο ελάχιστο να επιλέξω…


Θεατρόκοσμος: Εκπαιδευτικά σεμινάρια στο Θέατρο Άλφα: β' κύκλος Φεβρουάριος-Μάρτιος 2015\nΕκπαιδευτικά σεμινάρια στο Θέατρο Άλφα: β' κύκλος Φεβρουάριος-Μάρτιος 2015\nΤο «Σύγχρονο Ελληνικό Θέατρο» συνεχίζει έναν νέο, δεύτερο εκπαιδευτικό κύκλο μαθημάτων και ομιλιών στο Θέατρο Άλφα, έπειτα από την επιτυχία και προσέλευση του πρώτου, τον περασμένο Νοέμβριο.\nΈχοντας στο δυναμικό του νέους και καταξιωμένους συνεργάτες, καλεί κάθε ενδιαφερόμενο να διδαχθεί την δραματοποίηση ενός κειμένου μέσα από βασικές τεχνικές υποκριτικής, να μάθει τη σωστή εκφορά του προφορικού λόγου και της ομιλίας, αλλά και να μυηθεί στην τέχνη της αφήγησης και του παραμυθιού.\n1. «Σεμινάριο Ορθοφωνίας: Τοποθέτηση φωνής, διαφραγματική αναπνοή & Ορθοφωνία»\nΕισηγήτρια: Κατερίνα Χιωτίνη (Ηθοποιός – Σκηνοθέτης)\nΏρες: Τα μαθήματα θα πραγματοποιούνται κάθε Δευτέρα, από τις 2/3 και ώρα 6 - 8 μ.μ.\n2. «Βιωματικό σεμινάριο θεατρικού παιχνιδιού για ενήλικες – Δραματοποίηση κειμένου»\nΏρες: Τα μαθήματα θα πραγματοποιούνται κάθε Τρίτη, από 3/3 και ώρα 6 - 8 μ.μ.\nΣτόχος σε αυτό τον δεύτερο κύκλο είναι η δραματοποίηση κειμένων, όχι απαραίτητα θεατρικών. Μέσα από την κινητοποίηση της φαντασίας και με τη βοήθεια συγκεκριμένων τεχνικών, οι συμμετέχοντες καταλήγουν σε ένα δικό τους πρωτότυπο δρώμενο, με αφορμή ένα γραπτό κείμενο.\n3. «Σεμινάριο Αφήγησης Παραμυθιού»\nΕισηγήτρια: Μαρία Μαλλούχου (Ηθοποιός – Θεατρολόγος)\nΏρες: Τα μαθήματα θα πραγματοποιούνται κάθε Πέμπτη, από τις 5/3 και ώρα 7.30 – 9.30 μ.μ.\nΠεριγραφή: Διαδραστικό σεμινάριο αφήγησης παραμυθιού με σκοπό να δημιουργήσει αφηγητές\nπαραμυθιών, τροφοδοτώντας τους συμμετέχοντες με όλα τα απαραίτητα εφόδια-εργαλεία για την\nεπαγγελματική ή φιλότεχνη κατάρτιση πάνω στην μαγεία της τέχνης του παραμυθιού.\nΗ φαντασία σε πρώτο πλάνο...\nΤα μαθήματα θα πραγματοποιούνται στο Θέατρο ΑΛΦΑ (Πατησίων 37 – απέναντι από το Πολυτεχνείο) και θα ολοκληρωθούν σε τέσσερις συναντήσεις.\nΣημειώσεις μαθημάτων : Δίνονται τυπωμένες ή αποστέλλονται ηλεκτρονικά.\nΟι ενδιαφερόμενοι μπορούν να δηλώσουν συμμετοχή στο theatroalpha@gmail.com\nΑναρτήθηκε από Maria Christakou στις 8:54:00 μ.μ.


eXofitsio: Ετσι ο Κωνσταντίνος Καραμανλής απεκατέστησε την Γ’ Ελληνική Δημοκρατία- Η ακροδεξιά ΝΔ του Μητσοτάκη να βάλει λουκέτο και να πετάξει το κλειδί\nΕτσι ο Κωνσταντίνος Καραμανλής απεκατέστησε την Γ’ Ελληνική Δημοκρατία- Η ακροδεξιά ΝΔ του Μητσοτάκη να βάλει λουκέτο και να πετάξει το κλειδί\nΞέρω ότι θα ενοχλήσω τον αυτογραφάκια του Παττακού και τον πρόεδρο της ΕΠΕΝ αλλά η Ιστορία έγραψε.\nΗ επιστροφή στην ομαλότητα δεν ειναι εύκολη, μετά από μια επταετια Χούντας.\nΟ Κ.Δ.Τσάτσος είχε γράψει τα παρακάτω :\n¨Αλλά μόλις μπήκε κάπως το νερό ...στ’ αυλάκι (σ.σ.εννοεί την επαναφορά στην ομαλότητα), μόλις ασφαλιστήκαμε από την εξωτερική εισβολή, μόλις βεβαιωθήκαμε ότι δεν πρόκειται να ξανακατεβούν τα τανκς στο Σύνταγμα, μόλις μας προσέφερε την απόλυτη ελευθεροτύπια του λόγου και της πράξεως, αρχίσαμε οι αιώνιοι Ελληνες το αιώνιο βιολί: «Μα τούτο δεν έγινε ακόμα. Μα εκείνο έπρεπε να γίνει αλλίως». Η επιπόλαιη, η διαβρωτική, η αιώνια μεμψιμοιρία του Ελληνος γυρεύει να ξεράνη τα πάντα. Πέρασε από πάνω μας μια απαίσια επταετία και πολλοί γράφουν και μιλούν σήμερα σεν μη έχη συμβή τίποτε σε αυτό τον τόπο. Ο περίφημος ανένδοτος αγών, αυτός που με τις συκοφαντίες και τις υπερβολές του οδήγησε στο δικτατορικό σκοτάδι, αρχίζει πάλι να επισκιάζει τον πολιτικό χώρο.\nΤους μήνες μετά την επιστροφή της ελευθερίας στις 23 Ιουλίου 1974, η χούντα κι ολόκληρη η διακυβέρνηση του κράτους ήταν σε χέρια ανθρώπων που είχαν διορισθεί από την χούντα. Το έργο που Κωνσταντίνος Καραμανλής έφερε εις πέρας ήταν τεράστιο και μοναδικό στα παγκόσμια χρονικά, για χώρες που απαλλάχτηκαν από δικτατορίες (πχ Ισπανία, Αργεντινή, Πορτογαλία, Χιλή)\nΘα το περιγράψω επιγραμματικά :\n29 – Αρχίζουν να παραιτούνται οι διορισμένοι από την δικτατορία Νομάρχες.\n31 – Αξιωματικοί υπηρετούντες στην Ε.Σ.Α. μετατίθενται σε μονάδες εκτός Αθηνών.\n2 – Ο Ταξίαρχος Δ.Ιωαννίδης σε 6μηνη διαθεσιμότητα.\n4 – Τίθενται στην διάθεσι του Αρχηγείου Αστυνομίας Πόλεων οι αστυνόμοι Ε.Μάλλιος – Π.Μπάμπαλης.\n5 – Τοποθετούνται νέοι διοικηταί και υποδιοικηταί στις Τράπεζες Ελλάδος, Εθνική, ΕΤΒΑ και Αγροτική\n6 – Απολύονται 50 Νομάρχες της Επταετίας.\n7 – Ο γνωστός ηθοποιός Δημήτρης Χόρν Γενικός Διευθυντής του ΕΙΡΤ. Αναπληρωτής ο δημοσιογράφος Παύλος Μπακογιάννης.\n8 – Επανασύσταση του Ανωτάτου Συμβουλίου Εθνικής Αμύνης. Οι παλιές αρμοδιότητες παραχωρούνται στον ΥΠ.ΕΘ.Α.\n9 – Απολύονται όλες οι διοικήσεις όλων των Νομικών Προσώπων Δημοσίου Δικαίου, Δημόσιων Επιχειρήσεων, Οργανισμών και Τραπεζών.\n12 – Ο Ν.Ζαρντινίδης πρόεδρος της ΔΕΘ.\n16 – Τοποθετούνται νέοι Νομάρχες.\n19 – Αλλάζει η ηγεσία του Στρατεύματος. Νέος Αρχηγός των Ε.Δ. ο Στγος Διον.Αρμπούζης και του Ε.Σ. ο Αντγος Ι.Ντάβος. (Ο Στγός Αρμπούζης είχε αποστρατευθεί το 1967)\n23 – Ο υφυπουργός παρά τω Πρωθυπουργό Ι.Μπούτος ανακοινώνει μέτρα για τον αθλητισμό.\n26 – Αποστρατεύεται ο Ταξίαρχος Δ.Ιωαννίδης.\n27 – Ο Πάνος Αθανασιάδης πρόεδρος του ΟΛΠ. Γενικός ο Σπ. Σούλης\n29 – Απολύεται ο δήμαρχος Θεσσαλονίκης διότι δεν εδέχετο να αποδεχθεί τον Κ.Καραμανλή. Διορίζεται επταμελές συμβούλιο Αθλητισμού υπό τον Γ.Ανδριανόπουλο.\n30 – Ο Πάνος Στασινόπουλος νέος γενικός γραμματέας Νεότητας και Αθλητισμού.\n5 – Ο καθηγητής του Πολυτεχνείου Μιχαήλ Αγγελόπουλος νέος διοικητής της ΔΕΗ\n7 – Κάθαρσις στα Σώματα Ασφαλείας. Νέοι Αρχηγοί Αστυνομίας Πόλεων και Χωροφυλακής.\n10 – Ο Μιχαήλ Πετροπουλέας νέος διοικητής του ΟΤΕ. Υποδιοικητής ο Χρυσ.Καβουνίδης.\n11 – Δεκαεπτά αξ/κοι-βασανιστές της Αστυνομίας Πόλεων και Χωροφυλακής. σε διαθεσιμότητα. Ο δημοσιογράφος Γ.Αναστασόπουλος γενικός διευθυντής του Αθηναϊκού Πρακτορείου Ειδήσεων.\n12 – Το υπουργικό αποφασίζει απόλυσι δημάρχων, κοινοταρχών και δημοτικών – κοινοτικών συμβουλίων της επταετίας.\n18 – Διαλύεται ο Οργανισμός Κρατικών Θεάτρων Ελλάδος.\n19 – Απολύεται ο Επίτροπος Διοικήσεως Γ.Τζαβέλλας.\n20 – Ο υποπτέραρχος ε.α. Ηλίας Ντέρος νέος διοικητής της ΥΠΑ.\n21 – Ποινές σε 36 αξ/κούς της επταετίας. Επανέρχονται τα αιρετά διοικητικά συμβούλια στα Επιμελητήρια. Διορίζονται 102 νέοι δήμαρχοι (Δικαστικοι!). Νέες διοικήσεις στο Εθνικό και στην Λυρική Σκηνή.\n24 – Καταργούνται οι δικτατορικοί Αναγκαστικοί Νόμοι 31, 105 και 237 του 1967 και απελευθερώνονται οι γεωργικοί συνεταιρισμοί.\n25 – Νέες διοικήσεις στο Μετοχικό Ταμείο Στρατού και το Νοσηλευτικό Ιδρυμα.\n27 – Δημοσιεύεται το 76 Ν.Δ.»περί επαναφοράς απολυθέντων ή εξαναγκασθέντων εις παραίτησιν υπαλλήλων, αποκατάστασεως υποβιβασθέντων και ρυθμίσεως συναφών θεμάτων» (ΦΕΚ Α266/27-9-74)\n28 – Διορίζεται νέα διοίκησης στην ΓΣΕΕ και σε 20 κλαδικές οργανώσεις. Επίσης εκδίδεται «Διάταγμα για τις διοικήσεις δικηγορικών συλλόγων»\n30 – Κάθαρση στο Ελεγκτικό Συνέδριο και το Νομικό Συμβούλιο του Κράτους. Προσωρινές διοικήσεις στους Ιατρικούς Συλλόγους.\n1 – Καταργούνται τα «Σπουδαστικά» τμήματα των Ασφαλειών\n2 – Καταργούνται οι συντάξεις αντιβασιλέων, προέδρων, πρωθυπουργών, υπουργών και υφυπουργών της επταετίας.\n4 – Περιορίζονται οι αρμοδιότητες της ΚΥΠ. Επίσης ο Ταξίαρχος Παντ.Γ.Καλαμάκης νέος Αρχηγός της Υπηρεσίας Εθνικής Ασφαλείας.\n9 – Νέες διοικήσεις στην Εργατική Εστία και στον ΟΑΕΔ\n12 – Σπουδαστής μηνύει τους πρωτεργάτες της 21ης Απριλίου.\n15 – Η Ελλας αρνείται να μετάσχη σε ναυτικά Γυμνάσια του ΝΑΤΟ!\n16 – Ο εισαγγελέας Δ.Τσεβάς που διεξήγαγε έρευνα για τα αιματηρά γεγονότα του Πολυτεχνείου παραδίδει την δικογραφία στον προϊστάμενο της Εισαγγελίας πλημμελειοδικών Αθηνών Κ.Φαφούτη.\n17 – Ο εισαγγελέας Κ.Φαφούτης, ασκεί δίωξι κατά αξιωματικών της Αστυνομίας Πόλεων, Χωροφυλακής και του Στρατού για βασανισμούς.\nΛίγους μήνες μετά στις 8 Δεκεμβρίου 1974 η Γ’ ΕΛΛΗΝΙΚΗ ΔΗΜΟΚΡΑΤΙΑ, ήταν πραγματικότητα.\nΜετά από αυτά, όλοι οι άλλοι είναι μετά Χριστό Προφήτες. Ο Ανδρέας Παπανδρέου το 1981 παρέλαβε ένα κράτος υπόδειγμα, λειτουργικό και πλεονασματικό. Το τι παρέδωσε θα το πούμε σε άλλο άρθρο από αυτό εδώ το blog.\nΠοιος έφερε την Δημοκρατία λοιπόν;


Πέμπτη, 23 Σεπτεμβρίου, 2021 17:16:30\nΓράφει, λοιπόν σήμερα η φυλλάδα του Αλαφούζου: «Οπως αποκαλύπτει σήμερα η “Κ”, συνελήφθη και κρατείται στη Γενική Αστυνομική Διεύθυνση Αττικής, ο τμηματάρχης της Διεύθυνσης Προϋπολογισμού του Γενικού Λογιστηρίου κ. Λάμπρος Λιόσης, κατηγορούμενος σε βαθμό κακουργήματος (!) για παράβαση του νόμου περί “προσωπικών δεδομένων” και “παραβίαση μυστικών της Πολιτείας”…. Σύμφωνα με αποκλειστικές πληροφορίες της “Κ”, ο κ. Λιόσης κατηγορείται ως υπεύθυνος για τη διαρροή, στο Διαδίκτυο, ενός διαβαθμισμένου εγγράφου – Non Paper με πληροφορίες που ο αναπληρωτής υπουργός Οικονομικών Χρ. Σταϊκούρας θα χρησιμοποιούσε στις διαπραγματεύσεις του με την τρόικα. Το έγγραφο αναρτήθηκε την περασμένη Πέμπτη σε ειδησεογραφική ιστοσελίδα και ένα blog. Το συγκεκριμένο non paper είχε σταλεί μέσω email σε τέσσερις μόνο παραλήπτες, τον κ. Σταϊκούρα, τον κ. Λιόση και δύο ακόμα υπαλλήλους, ενώ το κείμενο είχε συντάξει και προωθήσει υψηλόβαθμη αξιωματούχος του υπουργείου Οικονομικών».


ΠΡΕΖΑ TV ©: ΕΠΙΘΕΣΕΙΣ ΤΟΥ ISIS ΣΕ ΧΡΙΣΤΙΑΝΙΚΕΣ ΕΚΚΛΗΣΙΕΣ ΣΤΗΝ ΑΙΓΥΠΤΟ - ΑΝΑΜΕΝΟΝΤΑΙ ΚΙ ΑΛΛΕΣ ΣΕ ΧΡΙΣΤΙΑΝΙΚΕΣ ΕΚΚΛΗΣΙΕΣ ΛΟΓΩ ΠΑΣΧΑ\nΕΠΙΘΕΣΕΙΣ ΤΟΥ ISIS ΣΕ ΧΡΙΣΤΙΑΝΙΚΕΣ ΕΚΚΛΗΣΙΕΣ ΣΤΗΝ ΑΙΓΥΠΤΟ - ΑΝΑΜΕΝΟΝΤΑΙ ΚΙ ΑΛΛΕΣ ΣΕ ΧΡΙΣΤΙΑΝΙΚΕΣ ΕΚΚΛΗΣΙΕΣ ΛΟΓΩ ΠΑΣΧΑ\nΦΟΒΟΜΑΣΤΕ ΠΩΣ ΑΝΑΜΕΝΟΝΤΑΙ ΚΙ ΑΛΛΕΣ ΕΠΙΘΕΣΕΙΣ ΤΟΥ ISIS, ΣΕ ΧΩΡΟΥΣ ΠΟΥ ΣΥΝΔΕΟΝΤΑΙ ΜΕ ΤΗΝ ΧΡΙΣΤΙΑΝΙΚΗ ΠΙΣΤΗ,ΤΙΣ ΕΠΟΜΕΝΕΣ ΜΕΡΕΣ ΛΟΓΩ ΤΟΥ ΠΑΣΧΑ.\nΟι χριστιανοί Κόπτες της Αιγύπτου -περίπου το 8% του συνολικού πληθυσμού της χώρας- μπήκαν για μια ακόμα φορά στο στόχαστρο των φανατικών του Ισλαμικού Κράτους. Τουλάχιστον 27 νεκροί και 42 τραυματίες είναι ο απολογισμός από την έκρηξη που σημειώθηκε στο Ναό του Αγίου Γεωργίου στην πόλη Τάντα. Η πόλη βρίσκεται στο Δέλτα του Νείλου, βόρεια του Καΐρου.\nΗ επίθεση έγινε την ώρα της λειτουργίας για την Κυριακή των Βαΐων. Την επίθεση καταδίκασε από το Βατικανό ο Πάπας Φραγκίσκος.\nΑργά το μεσημέρι η αιγυπτιακή τηλεόραση μετέδωσε ότι σημειώθηκε έκρηξη στον προαύλιο χώρο Ναού στην Αλεξάνδρεια. Τουλάχιστον 18 άτομα σκοτώθηκαν και άλλα 66 τραυματίστηκαν στη δεύτερη αυτή έκρηξη, σύμφωνα με την δημόσια τηλεόραση της Αιγύπτου.\nΟι Κόπτες έχουν μπει στο στόχαστρο ειδικά μετά το 2013 και την ανατροπή του εκλεγμένου προέδρου Μοχάμεντ Μόρσι.\nΠολλοί από τους οπαδούς της Μουσουλμανικής Αδελφότητας από την οποία προερχόταν ο Μόρσι, κατηγορούν τους Κόπτες ότι στήριξαν τις Ένοπλες Δυνάμεις για την ανατροπή του.\nΤα Χριστούγεννα είχε σημειωθεί έκρηξη σε Εκκλησία στο Κάιρο με αποτέλεσμα να χάσουν τη ζωή τους τουλάχιστον 25 άτομα. IN.GR


ΕΡΤ3, τώρα: "Μπορεί να πέσει σε κόμμα." Βάρδα μόνο μην πέσει σε τελεία.\nΑπό πού να το πιάσεις...\nΜου θυμίσατε το γνωστό αστείο μ' εκείνον που ήθελε περσίδες στα ντουλάπια (μόνο που δεν διευκρίνισε αν ήταν με πεζό ή με κεφαλαίο αρχικό). Για τους Περσείδες το ήξερα ότι είναι αρσενικοί, όπως οι Ηρακλείδες. Δεν ξέρω πώς δεν το πρόσεξα στην πορεία της συζήτησης.\nΕγώ δεν ασχολούμαι με επιμέλειες βιβλίων, μόνο με μεταφράσεις. Αφού πω το προφανές ότι κάθε βιβλίο δεν είναι ίδιο (παίζει ρόλο το είδος του περιεχομένου, ο βαθμός δυσκολίας, το μέγεθος της σελίδας, ο συνδυασμός γλωσσών κ.ά.) θα προσθέσω ότι τα 40 ευρώ τα θεωρώ πολύ λίγα. Υποθέτω ότι κάπου 60 με...\nΕ, θα τα ήθελε ο άσος του...\nΜαύρος σκύλος, άσπρος σκύλος ...\nΝαι, κι εμένα. Δεν νομίζω να την έχω ακούσει όμως. Μάλλον την έχω διαβάσει κάπου, αλλά δεν θυμάμαι πού.\nΣήμερα οι φτερούγες έγιναν... φτερούδες. Εντάξει, μικρούλι είναι, αλλά με έκανε και γέλασα.\nlettered araçari (Pteroglosus inscriptus)\nΚαλή ιδέα κι αυτή! Μ' αρέσει. Θα προωθήσω το χαρακτό αρασάρι.\nΩστόσο ο Ariel, παρόλο που το όνομα υπάρχει ως Αριήλ στην Παλαιά Διαθήκη, ήδη στη μετάφραση του Πολυλά είναι Άριελ και απ' όσο ξέρω και στις άλλες μεταφράσεις έτσι είναι και όσες αναφορές έχω δει στο πρόσωπο αυτό Άριελ λένε. Και ξαφνικά τον Umbriel, που είναι πλαστό όνομα (έστω και κατ' αναλογία...\nΕξαρτάται. Συνήθως έχω απόλυτη ελευθερία. Όμως δεν θέλω να αρχίσω να αφιερώνω ξεφεύγοντας πάρα πολύ με δικές μου εμπνεύσεις. Θέλω να μείνω κοντά στη λατινική ή την αγγλική κοινή ή κάποια άλλη κοινή ονομασία. Γιατί σκέφτομαι ότι ίσως κάποιος άλλος μεταφραστής κάπου αλλού αφιερώσει και κάνει τα...\nΣας ευχαριστώ όλους! Τον γραμμένο λέω να τον αποφύγω. :p Ο επιγεγραμμένος ή εστιγμένος καλός είναι, αλλά για παιδικό βιβλίο κάπως πολύ γραβατωμένος μου κάνει. Μέχρις στιγμής η καλύτερη ιδέα είναι το μαρκαρισμένο. Σκέφτομαι όμως να το βάλω "στικτό αρασάρι". Μια που δεν υπάρχει κανένα άλλο είδος...\nΕυχαριστώ, Όλι! Κι εγώ Άμπριελ έβαλα τελικά. Για τη Βίκη θα κοιτάξω να κάνω κάτι.\nΑπό εδώ: Καμιά ιδέα; Το αρασάρι λέω να το κρατήσω, αλλά το lettered δεν ξέρω τι να το κάνω. Έχω ήδη επινοήσει ονόματα για δεκάδες ζούδια σήμερα κι έχω στερέψει.\nΜεταφράζω ένα παιδικό βιβλίο με θέμα το ηλιακό σύστημα και αναρωτιόμουν για την απόδοση του Umbriel, δορυφόρου του πλανήτη Ουρανού. Πρόκειται βέβαια για αναφορά στο ξωτικό που εμφανίζεται στο έργο The rape of the lock, του Alexander Pope. Κάνοντας διάφορες αναζητήσεις, έπεσα και σ' ένα σχετικό...\nrape = βιασμός | αρπαγή, απαγωγή\nΑναζητώντας την απόδοση του Umbriel, έκανα κάτι αναζητήσεις κι έπεσα πάνω σ' αυτό το νήμα. Διαπίστωσα ότι κυκλοφόρησε το 2014 το έργο του Πόουπ στα ελληνικά με τίτλο "Η απαγωγή της μπούκλας". Προσωπικά θα προτιμούσα αρπαγή. Πάντως το αφήνω εδώ να βρίσκεται.\nΤο Ελληνικό Παρατηρητήριο Ακλισιάς κατέγραψε εχθές σε υπότιτλο τη γενική "του Μόναχο". Ωχ ωχ ω χο χο.\nTurkey changes name to Turkiye\nΤώρα θα φταίω εγώ αν αρχίσω τα αστεία με μπάρμπα Μπρίλιους; Σοβαρά τώρα; Δηλαδή τι; Ότι οι τουρίστες θα μπερδέψουν τη χώρα με έναν γάλο όταν παν να κόψουν αεροπορικό εισιτήριο και θα καταλήξουν να παραθερίζουν σε κοτέτσι; Κι εσείς που σας προβληματίζουν οι γ(ι)εγ(ι)έδες φάτε μια καρβελάρα:\nΘα μου εξηγήσει κάποιος τον λόγο; Να πω ότι αλλάζουμε εμείς το Greece σε Hellas ή οι Φινλανδοί το Finland σε Suomi, να πω εντάξει, διαφέρει αρκετά. Το Turkey σε Türkiye, γιατί ρε παιδιά; Για να ψάχνουμε τα διαλυτικά στο πληκτρολόγιο;\nΣε ένα ντοκιμαντέρ τις προάλλες, το πλαγκτόν έμεινε άκλιτο. Μάλλον το θεώρησαν ξένη λέξη, όπως το ασετόν ή το ρεγκετόν.


Διακόσμησέ το σαν άντρας! Συμβουλές για να βελτιώσεις την εργένικη κρεβατοκάμαρά σου! | Manslife.gr\nΔιακόσμησέ το σαν άντρας! Συμβουλές για να βελτιώσεις την εργένικη κρεβατοκάμαρά σου!\nΤο ότι είσαι άντρας και μπορεί να μένεις μόνος σου δεν σημαίνει ότι η κρεβατοκάμαρα σου πρέπει να είναι ένα χάος και να αποτελείται απλά από ένα πεταμένο στρώμα στο πάτωμα. Υπάρχει πάντα το ενδεχόμενο κάποια κυρία να την δει, οπότε οι παρακάτω συμβουλές διακόσμησης σου χρειάζονται!\n1. Κάνε σαφές τον τρόπο σκέψεις και το στυλ σου\nΓια να διακοσμήσεις σωστά το υπνοδωμάτιο, αλλά και γενικά οποιοδήποτε δωμάτιο του σπιτιού σου πρέπει να το κάνεις με βάση τα ενδιαφέροντα, τις ασχολίες και τα γούστα σου. Μόνο έτσι θα ζεις σε ένα ευχάριστο περιβάλλον που θα λειτουργεί ευεργετικά για την ψυχολογία σου! Σ' αρέσουν τα ταξίδια, η φύση; Επέλεξε πίνακες να σου φτιάχνουν τη διάθεση. Σου αρέσει η άνεση; Γέμισε τον χώρο διακοσμητικά μαξιλάρια.\nΚαμβάς Autumn Landscape Π90xΥ60cm\nΑφίσα-πόστερ με πόλεις-αξιοθέατα Π30xΥ30cm\nΜαξιλάρι διακοσμητικό σε χρώμα taupe (γκρι-μπεζ) Π40xΜ40cm\nΜαξιλάρι διακοσμητικό σε χρώμα γκρι, λευκό Π40xΜ40cm\nΤο απόλυτο ανδρικό σπίτι!\n2. Μην είσαι "εγωιστής"\nΠόσο καιρό νομίζεις ότι θα κοιμάσαι μόνος; Γιατί να μην έχεις σχεδιάσει ένα δωμάτιο που να μπορεί να φιλοξενήσει και εκείνη όταν θα έρθει η ώρα; Είναι προτιμότερο να κάνεις το δωμάτιό σου άνετο για δύο, παρά μόνο για τον εαυτό σου. Ένα διπλό κρεβάτι είναι από τα πρώτα που χρειάζεσαι και μετά έρχονται τα έξτρα μαξιλάρια, ένας καθρέφτης στον τοίχο ή μια έξτρα ντουλάπα για τα ρούχα της. Και μετά πρέπει να αναρωτηθείς αν τα χρώματα είναι οικεία και σε εσένα εννοείται, αλλά αν είναι και για την σύντροφός σου!\nΚαθρέφτης Lario Π30xΥ120cm\nΝτουλάπα Olive ανοιγόμενη Π80xΥ170xΒ52 cm από μοριοσανίδα σε χρώμα ανοιχτό δρυός\n3. Επέλεξε σωστά το χρώμα\nΟι κυριότερες επιλογές σε χρώμα για ένα αντρικό υπνοδωμάτιο είναι το μαύρο, το άσπρο ή το γκρι. Όμως δεν θα πρέπει να σετάρεις τα πάντα μέσα στον χώρο αυτόν με τα συγκεκριμένα χρώματα. Κάδρα, διακοσμητικά, μικρά αντικείμενα ή έπιπλα σε διάφορα άλλα χρώματα μπορούν να δώσουν μια τελείως άλλη αίσθηση στον χώρο. Προς αυτή την κατεύθυνση μπορεί να βοηθήσει και η κατάλληλη επιλογή σε χαλιά, μοκέτες, μαξιλάρια ή καλύμματα για το κρεβάτι.\nΚουρτίνα έτοιμη ραμμένη BB Torchon σε χρώμα γκρι\nΡιχτάρι Throws collection Μ 180 x Π 150 cm σε χρώμα μαύρο, γκρι\n4. Διευθέτησε σωστά τον χώρο\nΟι περισσότεροι άντρες θέλουμε λειτουργικότητα και πρακτικότητα στον χώρο. Ας πούμε θέλουμε μια πρίζα κοντά στο κρεβάτι ή το κομοδίνο σε σωστό ύψος για να αφήνουμε πάνω το tablet, το τηλεκοντρόλ ή το βιβλίο μας. Επίσης οι ευρύχωρες ντουλάπες είναι κάτι που επιζητούμε οι περισσότεροι από εμάς. Οπότε φρόντισε πριν τοποθετήσεις τα έπιπλα μέσα στην κρεβατοκάμαρά σου να το κάνεις με τέτοιο τρόπο ώστε να νιώθεις άνετος και να εξυπηρετούνται όλες σου οι ανάγκες όσο το δυνατόν με μεγαλύτερη λειτουργικότητα.\nΚουτί υφασμάτινο γκρι Π 17 x Υ 17 x Β 28 cm\n5. Αποφάσισε τι θα γίνει με τις κονσόλες και την τηλεόραση\nΕσύ μπορεί να θέλεις να έχεις μπροστά από το κρεβάτι μια τεράστια τηλεόραση ή το playstation σου, αλλά αυτό μάλλον δεν θα στο προτείναμε. Μια σωστή κρεβατοκάμαρα και σωστά σχεδιασμένη και διακοσμημένη πρέπει να εξυπηρετεί κυρίως τον βασικότερο σκοπό για τον οποίον την έχεις έτσι και αλλιώς. Τον ύπνο! Αυτό όμως μπορεί να μην γίνεται σωστά με ένα σωρό πράγματα να σου αποσπούν την προσοχή από αυτόν. Στην τελική επένδυσε στον σωστό και ξεκούραστο ύπνο σου αδερφέ!


ΠΑΠΠΟΥΣ ΓΙΑ ΠΡΩΤΗ ΦΟΡΑ Ο ΔΗΜΟΦΙΛΗΣ ΤΡΑΓΟΥΔΙΣΤΗΣ ΝΙΚΟΣ ΝΟΜΙΚΟΣ. - Alpha1News\nHome / LifeStyle / ΠΑΠΠΟΥΣ ΓΙΑ ΠΡΩΤΗ ΦΟΡΑ Ο ΔΗΜΟΦΙΛΗΣ ΤΡΑΓΟΥΔΙΣΤΗΣ ΝΙΚΟΣ ΝΟΜΙΚΟΣ.\nΠΑΠΠΟΥΣ ΓΙΑ ΠΡΩΤΗ ΦΟΡΑ Ο ΔΗΜΟΦΙΛΗΣ ΤΡΑΓΟΥΔΙΣΤΗΣ ΝΙΚΟΣ ΝΟΜΙΚΟΣ.\nΟ πατέρας της Δούκισσας, Νίκος Νομικός μίλησε στην εκπομπή του star, Στη φωλιά των Κου Κου και τόνισε ότι γέννησε φυσιολογικά, το θηλάζει και δεν άφηνε τον μπέμπη από την αγκαλιά της!\nΟ ευτυχισμένος παππούς είπε: «Έγινα για πρώτη φορά παππούς, είμαι πολύ συγκινημένος… Δεν χόρταινε ο μικρός, το τάιζε. Το μωρό ήταν αχόρταγο. Ναι, θηλάζει…»!\nΟ Νίκος Νομικός, Γεννήθηκε στον Πειραιά από γονείς νησιώτες. 0 πατέρας του ναυτικός από τη Σχοινούσα, ένα μικρό νησάκι στις Κυκλάδες και η μητέρα του από τη Σύμη. Πέντε παιδιά στην οικογένεια, που μεγάλωσαν με τη γλυκιά φωνή της μητέρας τους.\nΑκολούθησε η "Δροσοσταλιά μου" με τραγούδια του Γιώργου Κριμιζάκη και της Σώτιας Τσώτου, που ξεπέρασε τις 100.000 πωλήσεις, στην συνέχεια το "Χρώμα και φως" όπου συνεχίζεται η επιτυχία, ειδικά με το τραγούδι "θάλασσα θάλασσα" του Ν. Ιγνατιάδη.\nΑκολουθούν τα "Βορειαδάκια" του Μάριου Τόκα και του Σαράντη Αλιβιζάτου, "Κάτι βράδια" του Μάριου Τόκα και του Γιάννη Σπανού, "Πως να σε ξεχάσω" του θανάση Πολυκανδριώτη και του Γιάννη Πάριου, "Όλες οι αγάπες μου" του Αντώνη Ρεπάνη, "Ξέρω ν' αγαπώ", "Να προσέχεις", "θα το δεις", "Πάμε βόρεια", "Άσε με να σε λέω θάλασσα", "Κούκος μόνος", "Μην πιστεύεις τους ανέμους" και η τελευταία του δουλεία με τίτλο "Άκου πώς φυσάει!", με τραγούδια των: Στέλιου Ρόκκου, Γιάννη Κουτουβού, Σάκη Μαξούτη, ΝΑΜΑ, Παναγιώτη Στεργίου και Τασούλας θωμαϊδου.\nΠΑΠΠΟΥΣ ΓΙΑ ΠΡΩΤΗ ΦΟΡΑ Ο ΔΗΜΟΦΙΛΗΣ ΤΡΑΓΟΥΔΙΣΤΗΣ ΝΙΚΟΣ ΝΟΜΙΚΟΣ. Reviewed by Unknown on 27.3.18 Rating: 5


Κίνα Φτηνές Prefabricated Δύο ιστορία Duplex εμπορευματοκιβώτιο σπίτι στρατόπεδο προς πώληση - Τιμές - Hongshengda\nΤα προκατασκευασμένα σπίτια μεταφοράς εμπορευματοκιβωτίων μπορούν να στοιβάζονται για να τα καταστήσουν σε μια διώροφη κατοικία διπλού δοχείου. Μπορούν να χρησιμοποιηθούν ως προκατασκευασμένα στρατόπεδα εργασίας. Τα προκατασκευασμένα σπίτια Duplex είναι φθηνά και είναι εύκολα διαθέσιμα στα τοπικά ναυπηγεία. Αποστολή...\nΠεριγραφή δύο κατοικιών ιστορία εμπορευματοκιβωτίων\nΤα προκατασκευασμένα σπίτια μεταφοράς εμπορευματοκιβωτίων μπορούν να στοιβάζονται για να τα καταστήσουν σε μια διώροφη κατοικία διπλού δοχείου. Μπορούν να χρησιμοποιηθούν ως προκατασκευασμένα στρατόπεδα εργασίας. Τα προκατασκευασμένα σπίτια Duplex είναι φθηνά και είναι εύκολα διαθέσιμα στα τοπικά ναυπηγεία.\nΟι κατοικίες μεταφοράς εμπορευματοκιβωτίων χρησιμοποιούνται παγκοσμίως ως οικονομικά αποδοτική λύση για ποικίλες ανάγκες στέγασης. Υπάρχουν διάφοροι παράγοντες που κάνουν τα σπίτια μεταφοράς εμπορευματοκιβωτίων μια βιώσιμη εναλλακτική λύση από τη συμβατική στέγαση. Τα χαλύβδινα σπίτια των προκατασκευασμένων κοντέινερ είναι εξαιρετικά ισχυρά, καθιστώντάς τα ουσιαστικά τυφλά και αντισεισμικά. Τα δοχεία αποθήκευσης στη θάλασσα είναι ανθεκτικά στα στοιχεία, όπως ατμόσφαιρα αλατιού και αλμυρό νερό. Οι κατοικίες μεταφοράς εμπορευματοκιβωτίων θεωρούνται οικολογικές, ενεργειακά αποδοτικές και αποτελούν μια καλή πηγή ανακυκλώσιμων υλικών. Η προκατασκευασμένη κατοικία μπορεί να βρεθεί σε μια ευρεία γκάμα έργων, από μονοκατοικίες σε πολυτελείς πολυκατοικίες και εμπορικά κτίρια.\nΣυσκευασία επίπεδης συσκευασίας Χαρακτηριστικά:\n1.Prefabricated σπίτι δοχείο είναι κινητό και φορητό με γερανό ή περονοφόρο όχημα.\n2. Απλή εγκατάσταση, 4 άτομα μια ομάδα, μία ημέρα μπορεί να εγκαταστήσει περισσότερα από 4 σύνολα.\n5. Anti worm και μυρμήγκι. Όλες οι χαλύβδινες κατασκευές είναι βαμμένες και αντιοξειδωτικές, οι οποίες μπορούν κανονικά να χρησιμοποιηθούν για περισσότερα από 15 χρόνια χωρίς να χτιστούν σκουπίδια.\n6. Για καλύτερη εμφάνιση, το προκατασκευασμένο σπίτι δοχείο μπορεί να εγκατασταθεί το PVC ή PU διακοσμητικό φύλλο.\n7. Περιβάλλον υλικά, μπορεί να συναρμολογηθεί και να αποσυναρμολογηθεί έξι φορές.\nΥλικό καταλόγους των δύο ιστορία σπίτι δοχείο\nΔύο ιστορία σπίτι υποδοχής\nΠερισσότερες εικόνες του έργου μας για δύο ιστορία σπίτι δοχείο\nΕγκατάσταση δύο ιστοριών σπίτι υποδοχής\nΣυσκευασία & παράδοση δύο ιστοριών σπίτι υποδοχής\n1 Design & Engineering σχετικά με την κατασκευή σύγχρονων προκατασκευασμένων σπιτιών για κοντέινερ\nΗ έμπειρη και εξειδικευμένη ομάδα σχεδιαστών, συμπεριλαμβανομένων των σχεδιαστών CAD και των τρισδιάστατων σχεδιαστών, έχει την ικανότητα να προσφέρει εξαιρετικά σχέδια για το έργο σας.\nΑπλή εξυπηρέτηση σχεδιασμού είναι δωρεάν για όλους τους πελάτες προκειμένου να εξασφαλιστεί η ικανοποίηση των πελατών και η συμμόρφωση με τα τοπικά πρότυπα. Αν χρειάζεστε πιο πολύπλοκη μηχανική κατασκευών, όπως είναι οι ικανότητες φραγμού φορτίου, μπορούμε επίσης να παρέχουμε αυτή την υπηρεσία αλλά να χρειαστούμε αμοιβή σχεδιαστή. Ανυπομονούμε να παρέχουμε εξαιρετικά σχέδια και συμβουλές για το έργο σας.\n2. Επίβλεψη εγκατάστασης και εξυπηρέτηση μετά την πώληση\nΤα έργα μπορούν να βοηθηθούν από την κατασκευαστική μας ομάδα. Έχουμε την ικανότητα να παρέχουμε συμβουλευτικές υπηρεσίες για αστικές εργασίες για να βοηθήσουμε στις κατασκευαστικές απαιτήσεις του έργου και την πλήρη διαχείριση του έργου, αν χρειαστεί. Με την ικανότητα να χρησιμοποιείτε εξειδικευμένο προσωπικό από όλο τον κόσμο, μπορείτε να είστε σίγουροι ότι το συνεργείο κατασκευής σας θα απλοποιήσει αποτελεσματικά τη διαδικασία κατασκευής οποιουδήποτε έργου. Αν χρειαστεί, θα αποστείλουμε τους επαγγελματικούς μας εργαζόμενους για τη διεξαγωγή συναρμολόγησης οδηγών ή τεχνικής υποστήριξης για εσάς στο χώρο του ξενοδοχείου. Είμαστε στη διάθεσή σας!\n3 Οργάνωση αποστολής και καλή συσκευασία χωρίς ξύλινο υλικό\nΤο σπίτι των εμπορευματοκιβωτίων Tiandi μπορεί να μεταφερθεί και να αποσταλεί μέσω του κόσμου. Μπορούμε να οργανώσουμε τη ναυτιλία με ανταγωνιστικές θαλάσσιες εμπορευματικές μεταφορές στο λιμάνι σας.\n1. Πώς να αγοράσετε τα ιδανικά προϊόντα σας;\nΑ: Μπορείτε να μας δώσετε το σχέδιό σας και θα φτιάξουμε ως σχέδιο σας. Ή μπορούμε να σχεδιάσουμε τις απαιτήσεις σας αν δεν έχετε σαφές σχέδιο.\nA: TT και L / C είναι αποδεκτά και TT θα εκτιμηθεί περισσότερο.30% κατάθεση πριν από την παραγωγή, 70% ισορροπία πριν από τη φόρτωση από TT.\nΑ: Εξαρτάται από την ποσότητα παραγγελίας.\nΓενικά, ο χρόνος παράδοσης θα είναι εντός 12 έως 15 ημερών.\n4. Πώς να εγκαταστήσετε μετά τον προορισμό των εμπορευμάτων;\nΑ: Θα σας παρέχουμε οδηγίες εγκατάστασης και βίντεο για εσάς. Οι τεχνικοί θα σας αποσταλούν για να σας βοηθήσουν αν είναι απαραίτητο. Ωστόσο, τα τέλη θεώρησης, τα αεροπορικά εισιτήρια, τα καταλύματα, οι μισθοί θα παρέχονται από τους αγοραστές.\n5. Γιατί να επιλέξετε Container for Site Camp Solution; Υπάρχουν πολλά πλεονεκτήματα:\n1) Καλή ικανότητα συναρμολόγησης και αποσυναρμολόγησης για αρκετές φορές χωρίς ζημιά. 2) Θα μπορούσε να ανυψωθεί, να σταθεροποιηθεί και να συνδυαστεί ελεύθερα.\n2) Θερμομονωτικά και αδιάβροχα.\n3) Εξοικονόμηση κόστους και εύκολη μεταφορά (Κάθε 4 κοντέινερ μπορεί να φορτωθεί σε ένα τυποποιημένο δοχείο)\n4) Η διάρκεια ζωής μπορεί να φτάσει έως και 20-30 χρόνια\n5) Μπορούμε να παρέχουμε την υπηρεσία εγκατάστασης, εποπτείας και εκπαίδευσης με επιπλέον.


ΑΚΤΙΝΕΣ: Ο Ερντογάν εγκαινιάζει το μεγαλύτερο τζαμί της Ανατολικής Μεσογείου\nΤο τζαμί που θα εγκαινιάσει 9 Ιουλίου ο Ερντογάν κατεχόμενα\nΗ 9η Ιουλίου αποτελεί ημερομηνία σταθμό, αλλά και φάρο αντίστασης του κυπριακού ελληνισμού απέναντι στην Οθωμανική Αυτοκρατορία, αφού κατά την ημέρα αυτή απαγχονίστηκε ο Αρχιεπίσκοπος Κυπριανός, όπως και άλλοι Επίσκοποι.\nΟ Ερντογάν επέλεξε την 9η Ιουλίου, προκειμένου να παραστεί στα εγκαίνια του μεγαλύτερου Τζαμιού στα κατεχόμενα στην περιοχή Μία Μηλιά.\nΥπολογίζεται ότι το τεράστιο τζαμί είναι 37 χιλιάδες τετραγωνικά μέτρα και διαθέτει 4 μιναρέδες, ύψους 76,2 μέτρων και θα μπορούν να προσευχηθούν σε αυτό περισσότεροι από 10 χιλιάδες μουσουλμάνοι. Τελευταία προστέθηκε και ο μεγάλος τρούλος.\nΔείτε το βίντεο από την κατασκευή του τζαμιού.\nΤο συγκεκριμένο τζαμί είναι κλασικού οθωμανικού ρυθμού και εντάσσεται στην ευρύτερη προσπάθεια της Τουρκίας για ισλαμοποίηση των κατεχομένων. Τα τελευταία 15 χρόνια, τουλάχιστον 39 τεμένη έχουν κτιστεί στα κατεχόμενα εδάφη, την ώρα που οι κατοχικές αρχές απαγορεύουν συχνά την τέλεση χριστιανικών γιορτών στους χριστιανικού ναούς.\nΜεγαλομανία..Αρνούνται πεισματικά το Χριστό, είναι τρομερό να βλέπεις ανθρώπους πρώην αδέλφια μας οι οποίοι είναι γόνοι παμπάλαιων παλαιών χριστιανών να αρνούνται τον τριαδικό Θεό. Μας το λέει ο απόστολος Παύλος, όποιος δεν δέχεται τον εν σαρκί Θεόν Λόγο και η θύρα και η οδός προς τον Πατέρα που είναι η αρχή και πηγή της θεότητας, αλλά ακολουθεί άλλο δρόμο...είναι έκπτωτος της Βασιλείας..\n11 Ιουλίου 2018 - 4:39 π.μ.


Σημερα πηρα μια μεγαλη αποφαση για μενα\nmanu06 @ 13.10.2010 18:37\nΣημερα πηρα μια μεγαλη αποφαση για μενα , αλλα ειμαι πολυ προβλήματισμενη και λιγο στεναχωρημενη. Αποφασισα οτι ειναι ωρα να ανεξαρτητοποιηθω απο ολους και απο ολα πληρως. Αποφασισα να μεινω μονη μου , να αναλαβω τη ζωη μου. Μου ειναι δυσκολο αν και το ηθελα και θελω πολυ γιατι ειμαι σε μια σχεση αλλα δεν μπορω αλλο να εξαρταμαι και ...\nΜε βασανίζει η ανάμνηση ενός σκορπιου\nlenaki23 @ 10.10.2010 00:39\nΜε βασανίζει φριχτά η ανάμνηση ενός σκορπίου. Μπήκε στη ζωή μου το 2002, έφυγε και επέστρεψε πριν 2 χρόνια για να φύγει και πάλι. Με άφησε λοιπόν γεμάτη κενά και ερωτηματικά. Κι ενώ έχω διανύσει το ικανότατο διάστημα του ενός έτους και πλέον προσπαθώντας να ξεχάσω την λανθασμένη κίνηση μου να δεχθώ εν λευκώ την επιστροφή ενός τόσο υπόγειου και ...\nxreiazomai ta fwta sas!!!\neleni17 @ 07.10.2010 17:10\nαγαπητα μου ψαρακια, θα θελα τη γνωμη σχετικα με ενα ψαρακι που με απασχολει.Γενικά τα ψαρακια δεν μπορουσα να τα καταλαβω και δεν εδινα τον απαραιτητο χρονο ωστε να τα καταλαβω μεχρι που γνωρισα ενα ψαρακι και θα θελα να μπω στη διαδικασια να το γνωρισω καλυτερα...το storry εχεις ως εξης, γνωριστικαμε πριν τεις βδομαδες μεσω ενος πολυ καλου μου ...\npacer @ 07.10.2010 16:47\nΤι παιζει με αισθηματικά των Ιχθύων αυτό τον καιρό;Να ελπίζει κανείς ή να στρέψει το ενδιαφέρον του σε άλλο τομέα;Η ανάδρομη Αφροδίτη πώς θα επηρεάσει;Έχω ακούσει τα καλύτερα και τα χειρότερα\nσας παρακαλώ μια απάντηση....\nkid @ 05.10.2010 13:31\nΈχω ξαναναφέρει ότι τα πράγματα πάνε απο το κακό στο χειρότερο. Συμβαίνει κάτι με το ωροσκόπιο μου που δικαιολογεί όλη αυτή τη καταστροφή? Πότε θα αλλάξει κάτι προς το καλύτερο??? ΠΑΡΑΚΑΛΩ stardome αν είναι εύκολο πες μου κάτι.... Θα γίνει τουλάχιστον κάτι με τα επαγγελματικά μου ώστε να νιώσω ότι πατάω λίγο στα πόδια μου???? Απογοητευμένη..... Ευχαριστώ εκ των προτέρων!!! ...


Πραγματική Ανάσταση είναι η προσωπική μας - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΑΠΟΨΕΙΣΠραγματική Ανάσταση είναι η προσωπική μας\nΚαλή Ανάσταση! Πόσο τετριμμένη, συνηθισμένη, ακούγεται αυτή η ευχή στη μεγαλύτερη και πιο συμβολική γιορτή της Χριστιανοσύνης, που οι περισσότεροι συμμετέχουμε εθιμικά λόγω παράδοσης, αλλά και για να ξεκουραστούμε με ολιγοήμερες διακοπές από τη δουλειά μας. Έχει πνευματικότητα και εσωτερικότητα αυτή η ευχή; Με ποιον τρόπο μάς αφορά προσωπικά το μήνυμα της Ανάστασης; Και όταν λέμε Καλή Ανάσταση, τι, αλήθεια, εννοούμε; Την προσδοκία για την ανάσταση των νεκρών και την αιώνια ζωή; Πέραν του μεταφυσικού περιεχομένου αυτού του μηνύματος, η πραγματική ουσία και σημασία του ακουμπά την προσωπική μας ζωή;\nΑν το αναστάσιμο μήνυμα αποτελεί το θρίαμβο του φωτός επί του σκότους, αυτός είναι ο δρόμος για να παλέψουμε και να εκδιώξουμε τα σκοτάδια από μέσα μας και να γεμίσει η ψυχή μας με φως. Είναι η καθημερινή πάλη και η αναμέτρηση με τη σκοτεινή μας πλευρά. Τα προβλήματα και τις σκέψεις που μας πονούν, τα τραύματα που μας κηλιδώνουν και καθορίζουν τη ζωή μας. Για να αποκτήσει νόημα και ουσία η ευχή πρέπει να βουτήξουμε μέσα μας, να μιλήσουμε με τον εαυτό μας, να συγχωρέσουμε αυτούς που μας πλήγωσαν, να επουλώσουμε τις πληγές μας, να θεραπεύσουμε τα τραύματά μας.\nΔεν είναι εύκολο. Απαιτεί μόχθο και κόπο και πίστη. Πίστη με την ευρεία έννοια της λέξης. Χρειάζεται να σταθούμε απέναντι στον εαυτό μας με αυτογνωσία, ευθυκρισία, αλλά και με αγάπη, γιατί μόνο αν τον αγαπήσουμε πραγματικά, καθηλώνοντας το εγώ μας, θα φθάσουμε στη λύτρωση. Λύτρωση σημαίνει νίκη κατά του εγωπαθούς εαυτού μας.\nΗ λύτρωση είναι εκείνη που θα μας οδηγήσει να βιώσουμε την προσωπική μας Ανάσταση. Μέρες που ’ναι, λοιπόν, και εν μέσω της αρρώστιας που θερίζει όλο τον πλανήτη, ας βρούμε χρόνο για περίσκεψη. Καλή Ανάσταση στις ψυχές μας!


Οι Nuggets έφτασαν πέρυσι στους ημιτελικούς της Ανατολής, γεγονός που μπορεί να θεωρηθεί μέχρι και αποτυχία για τη περσινή ομάδα. Όμως έχουν όλο το μέλλον μπροστά τους, χάρη στο άπειρο ταλέντο και στο μικρό μέσο όρο ηλικίας του ρόστερ. Φέτος βρίσκονται στη δεύτερη θέση της Δύσης, παρά το μουδιασμένο ξεκίνημα του Jokic, αλλά εμείς θα μείνουμε στον 21χρονο forward, του οποίου οι τελευταίες εμφανίσεις έχουν κάνει τους ρεπόρτερ στην Αμερική να βάζουν δειλά δειλά το όνομα των “Σβώλων” (ιου) ανάμεσα σε αυτό των δύο ομάδων του Los Angeles, όσον αφορά τη κορυφή της Δύσης. Αλλά ας ξεκινήσουμε από τα βασικά, δηλαδή το τι σπουδαίο έκανε ο Michael στα τελευταία παιχνίδια.\nΠαρά το γεγονός ότι φέτος το ιατρικό τιμ του Ντένβερ έδωσε το πράσινο φως στον rookie να παίξει, ο Malone δεν βιάστηκε να τον πετάξει στα βαθιά, μένοντας πιστός στο υπομονετικό πλάνο της ομάδας, που κράτησε ήδη μία χρονιά τον παίκτη εκτός αγωνιστικής δράσης. Μετά από σχεδόν δύο χρόνια απραξίας και με τόσο συντηρητική διαχείριση, ήταν λογικό ο Porter να ξεκινήσει νωθρά τη σεζόν, γράφοντας μέτρια νούμερα και έχοντας μια σχεδόν απογοητευτική εικόνα. Μόλις σε 7 από τα πρώτα 21 παιχνίδια του αγωνίστηκε περισσότερα από 10 λεπτά, έχοντας κάποιες διάσπαρτες καλές εμφανίσεις.\nΤο μπαμ θα μπορούσε κανείς να πει ότι ξεκίνησε στις 29 Δεκεμβρίου απέναντι στο Μέμφις, όπου αγωνίστηκε για 19 λεπτά. Από τότε και μετά, δηλαδή στα τελευταία έξι παιχνίδια αγωνίζεται σταθερά πάνω από 10 λεπτά, ενώ σε τρία από αυτά έπαιξε για πάνω από 20. Η καλύτερη εμφάνιση ήρθε απέναντι στους Pacers, όπου έγραψε 25/5/1, χάνοντας μόλις ένα σουτ από τα 12 που επιχείρησε. Όλα αυτά αρκούσαν για να δημιουργηθεί αμέσως ένα buzz γύρω από το όνομα του. Άλλοι τον αποκαλούν μία μίξη Durant και Tracy McGrady, ενώ άλλοι τον θεωρούν το τελευταίο κομμάτι που έλειπε από τους Nuggets για να φθάσουν στο δαχτυλίδι. Προσωπικά βλέπω ένα εξαιρετικά ταλαντούχο παιδί, που προσπαθεί να βρει τα βήματα του και το ρόλο του στο ΝΒΑ.\nΠέρα από τα νούμερα όμως, ποιός είναι ο Michael Porter Jr.;\nΤο παιχνίδι του Porter Jr. είναι σίγουρα άγουρο ακόμα και παίρνει τεράστια βελτίωση, αλλά δεν μπορείς να μη δεις το ταλέντο και τα φυσικά προσόντα που διαθέτει. Όπως είπε ο Adrian Wojnarowski, πρόκειται για έναν εφιάλτη για κάθε αντίπαλη ομάδα, όταν φτάσουμε στα match ups. Πολύ καλός σουτέρ για να αντιμετωπιστεί από τους αντίπαλους ψηλούς και πολύ μεγαλόσωμος και ικανός με την πλάτη στο καλάθι για να αντιμετωπιστεί από wings. Παρά το ύψος του (2.08), δείχνει να διαθέτει αρκετά καλό χειρισμό της μπάλας, παρότι ακόμα είναι ατσούμπαλος (ώρες ώρες μου θύμισε σε αυτό το τομέα μία παλαιότερη “έκδοση” του Γιάννη). Σουτάρει από ψηλά με καλό άλμα, πράγμα που κάνε το σουτ δύσκολο να περιοριστεί (όπως ο Durant), κάτι που του δίνει τρομερή αυτοπεποίθηση στο step back. Τα δύο στιγμιότυπα παρακάτω είναι ενδεικτικά, καθώς ο αμυντικός θεωρητικά τον ελέγχει, όμως η μηχανική στο σουτ και ο έλεγχος του σώματος κάνουν το σουτ να μοιαζει ελεύθερο.\nΠαρότι rookie είναι ιδιαίτερα οικονομικός παίκτης και θα δυσκολευτείς να βρεις κάποιο βράδυ που “έσπασε τα καλάθια”. Αυτό που μου αρέσει επιθετικά σε αυτόν είναι ο τρόπος που “διαβάζει” το παιχνίδι και κινείται ανάλογα. Την επόμενη φορά που θα τον δείτε να παίζει ή δείτε highlights του, παρακολουθήστε προσεκτικά το πώς κινείται στο χώρο. Δεν θα σταματήσει στιγμή να παρακολουθεί τη φάση, κάνοντας ακόμα και πολύ μικρά βήματα για να βρίσκεται μόνιμα στην ιδανική θέση, ώστε να stretchαρει το γήπεδο, να τρέξει στο επιθετικό rebound ή να έχει τα πόδια του έτοιμα για να χτυπήσει κάποιο προσεχές close out πάνω του (φυσικά τα εύσημα για αυτό πρέπει να δοθούν συνολικά στην ομάδα, αλλά και το τεχνικό τιμ).\nΤέλος, μία γαρνιτούρα στο επιθετικό του παιχνίδι είναι η άνεση που φαίνεται να έχει με τα τελειώματα από κοντά. Ακόμα και αν δεν είναι πάντα απόλυτα εύστοχος, δείχνει να έχει μεγάλη εμπιστοσύνη στον εαυτό του.\nΟπότε, έχουμε μπροστά μας τον επόμενο #$#%$^t; Γενικά, οι συγκρίσεις μικρών σε ηλικία παίκτων με superstars μου φαίνονται αστείες, πάντως ο MPJ είναι ένας τρομερά ταλαντούχος παίκτης, που χρειάζεται χρόνο για να φτάσει εκεί που μπορεί, καθώς το ταβάνι του είναι άγνωστο μέχρι στιγμής. Πρέπει να δουλέψει σίγουρα στη δημιουργία, στην άμυνα και να αλλάξει κούρεμα, καθώς δεν είναι πράγμα αυτό που έχει. Προλαβαίνει να γίνει φέτος; Πέρα από το κούρεμα, μάλλον όχι, ειδικά αν οι Nuggets εξακολουθήσουν να τον ξεκινάν στον πάγκο.\nΓενικότερα, σε μία περίοδο που κυριαρχεί η αντίληψη Win Now, το Denver ακολουθεί μία εντελώς διαφορετική πορεία. Αυτή της υπομονής. Δεν δείχνει λοιπόν διάθεση να κάψει έναν παίκτη που δείχνει ότι μπορει να αποτελέσει franchise player, αν παραμείνει υγιής. Και ο αστερίσκος της υγείας κάθε άλλο παρά τυπικός είναι, καθώς τα προβλήματα στη μέση πάρα πολλές φορές έχουμε δει να είναι χρόνια. Όπως και να έχει ο MPJ είναι ένας παίκτης που αξίζει να παρακολουθήσεις.\nΠερισσότερα σε αυτή την κατηγορία: « We got game, ep.5: Χριστούγεννα, Χριστούγεννα, ευτυχισμένα. NBA Power Rankings - Πώς ξεκινά η νέα χρονιά. »


ΕΡΓΟ – ΠΡΑΞΗ με τίτλο : “ΑΝΤΙΚΑΤΑΣΤΑΣΗ ΕΣΩΤΕΡΙΚΟΥ ΔΙΚΤΥΟΥ ΥΔΡΕΥΣΗΣ ΤΗΣ ΠΟΛΗΣ ΤΟΥ ΚΙΑΤΟΥ- ΥΠΟΛΕΙΠΟΜΕΝΟ ΤΜΗΜΑ” - Δ.Ε.Υ.Α.Σ.\nΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΜΕΛΕΤΗΣ : 2.244.750,00 € (με Φ.Π.Α.)\nΣΥΝΟΠΤΙΚΗ ΠΕΡΙΓΡΑΦΗ ΤΟΥ ΕΡΓΟΥ : Το έργο περιλαμβάνει δύο υποέργα.\nΠΡΟΫΠΟΛΟΓΙΣΜΟΣ ΜΕΛΕΤΗΣ : 2.235.292,65 € (με Φ.Π.Α.)\nΤο έργο αφορά στην αντικατάσταση του δικτύου σωληνώσεων από αμιαντοτσιμεντοσωλήνες, με αγωγό πολυαιθυλενίου στο ανατολικό και στο δυτικό τμήμα της πόλης του Κιάτου, συνολικού μήκους 23.342,00 μ. καθώς και την κατασκευή των ιδιωτικών παροχών για την υδροδότηση των ακινήτων.\nΗμερομηνία Δημοπράτησης : 06-02-2012\nΗμερομηνία υπογραφής Συμφωνητικού : 30-07-2012\nΣυμβατικό αντικείμενο πλέον Φ.Π.Α. 962.917,76 €\nΠροβλεπόμενη ημερομηνία περαίωσης : Οκτώβριος 2013\nΤο 2ο υποέργο αφορά στην διέλευση του δικτύου από την οδό που διέρχεται παράλληλα με τη σιδηροδρομική γραμμή. Ήτοι το 2ο υποέργο αφορά στην καταβολή δαπάνης για την χρήση της οδού που είναι παράλληλη με τις σιδηροδρομικές γραμμές στην ΓΑΙΑ ΟΣΕ.\nΈχουν γίνει ήδη όλες οι απαιτούμενες από την Δ.Ε.Υ.Α.Σικυωνίων ενέργειες και αναμένεται η υπογραφή συμβολαίου της Δ.Ε.Υ.Α.Σ, με την ΓΑΙΑ ΟΣΕ.\nΟ προϋπολογισμός μελέτης του 2ου υποέργου ανέρχεται στις 9.457,35 € με Φ.Π.Α.


Ολυμπιακός: Η ώρα του Αραμπί | Gazzetta\nΔεν μπόρεσε να απειλήσει την εστία των Βούλγαρων, ενώ αφύλαχτος καθώς ήταν έκανε δυνατές πάσες προς τους συμπαίκτες του, ενέργειες στις οποίες δεν μας έχει συνηθίσει. Ο χρόνος όμως κυλά υπέρ του 34χρονου, ο οποίος μέχρι το βράδυ της Τρίτης (10/8, 21.00) θα είναι πανέτοιμος να ξεκινήσει βασικός αυτή τη φορά. Όλα δείχνουν ότι οι διεθνής στράικερ θα προτιμηθεί στη γραμμή κρούσης από τον προπονητή του.\nΑυτό σημαίνει ότι ο Αχμέντ Χασάν θα μείνει στον πάγκο, αφού δεν είναι δυνατόν να ξεκινήσει και με τους δύο ο Ολυμπιακός. Ο Αραμπί θα κληθεί τούτη τη φορά να αποτελέσει και πάλι τον ηγέτη των «ερθρόλευκων», αυτόν που ξελασπώνει την ομάδα στα δύσκολα και που δίνει λύσεις στο σκοράρισμα. Όπως έχει κάνει σε τόσα και τόσα παιχνίδια από το καλοκαίρι του 2019 μέχρι σήμερα.


Μύθοι και Αλήθειες για το τοπικό πάχος- πως "λιώνει", από ποια σημεία δεν φεύγει εύκολα;\nΓιατί το τοπικό πάχος προκαλεί τέτοιο πονοκέφαλο σε εμάς, σε διαιτολόγους και fitness trainers; Η pilates Instuctor Μαρία Κοκώνη μας λύνει τις απορίες μας!\nΤο βλέπουμε στην κοιλιά, στους γλουτούς, στους μηρούς μας. Μπορεί μάλιστα, κάποιος να είναι αδύνατος, αλλά να το βλέπει εκεί, να επιμένει σε κάποια σημεία του σώματος του! Τι συμβαίνει με το τοπικό πάχος αλήθεια; Επειδή κατά καιρούς ακούμε πολλά, η Pilates Instructor Μαρία Κοκώνη μας εξηγεί τι από όλα αυτά ισχύει και τι όχι.\nΠρόκειται για την συσσώρευση λίπους σε συγκεκριμένα σημεία στο σώμα μας. Στις γυναίκες εμφανίζεται συχνότερα στους γλουτούς, τους μηρούς, την κοιλιά και τα μπράτσα. Στους άντρες το βρίσκουμε συχνότερα περιμετρικά της κοιλιάς, το λεγόμενο “σωσίβιο”.\n1. Το τοπικό πάχος είναι θέμα γενετικής\nΑλήθεια: Το που έχουμε περισσότερες λιπαποθήκες στο σώμα μας έχει να κάνει κυρίως με την γενετική μας προδιάθεση: το γονίδια που κουβαλάμε από τους γονείς μας δηλαδή. Φυσικά επηρεάζεται και από άλλους παράγοντες, με κυριότερο τον τρόπο ζωής μας.\n2. Τοπικό πάχος έχουν μόνο άτομα με παραπανίσιο βάρος\nΜύθος: Όλοι μας έχουμε ποσοστά λίπους στο σώμα μας. Είναι άκρως αναγκαίο για την ομαλή λειτουργία του οργανισμού μας όταν είναι στα σωστά επίπεδα. Ωστόσο, ακόμα και αν μιλάμε για χαμηλά ποσοστά λίπους, μπορεί σε κάποιες περιοχές να έχουμε περισσότερο λίπος από τις άλλες, να μην έχει δηλαδή ομοιόμορφη κατανομή σε όλο το σώμα.\nΑυτό οφείλεται στον αριθμό λιπαποθηκών που έχει η εκάστοτε περιοχή και είναι κάτι στο οποίο δεν μπορούμε να επέμβουμε με φυσικό τρόπο, δεν γίνεται δηλαδή μέσω άσκησης ή διατροφής να ορίσουμε εμείς σε ποια σημεία θα πάει ή από ποια σημεία θα φύγει το λίπος.\n3. Το τοπικό πάχος μπορεί να αντιμετωπιστεί με ασκήσεις για τις “προβληματικές περιοχές”\nΜύθος: Δυστυχώς, δεν υπάρχουν ακόμα αρκετά επιστημονικά δεδομένα που να επιβεβαιώνουν πως με ασκήσεις κοιλιακών μπορείς να κάψεις το λίπος στην κοιλιά για παράδειγμα ή αντίστοιχα με ασκήσεις για τα μπράτσα να κάψεις λίπος στα μπράτσα. Για να κινητοποιηθεί το λίπος (να βγει από τις λιπαποθήκες) και τελικά να καεί, είναι απαραίτητη η παρουσία κάποιων ορμονών στο σώμα μας, οι οποίες εμφανίζονται όταν είμαστε σε θερμιδικό έλλειμμα και/ή όταν κάνουμε έντονη άσκηση.\nΠαρόλα αυτά, το από που θα χάσουμε τελικά λίπος δεν είναι στο δικό μας χέρι. Μπορεί να κάνουμε ασκήσεις ποδιών και το σώμα μας να χρησιμοποιήσει λίπος από την κοιλιά ή τα μπράτσα.\n4. Το τοπικό πάχος στο κάτω μέρος του σώματος επιμένει περισσότερο\nΑλήθεια: Το φαινόμενο αυτό ισχύει τόσο για τις γυναίκες όσο και για τους άντρες. Όπως είπαμε και πριν, το λίπος για να καεί πρέπει να κινητοποιηθεί πρώτα. Όσο καλύτερη είναι η αιματική ροή σε κάποια περιοχή, τόσο περισσότερες οι πιθανότητες να “βγει” το λίπος από τις λιπαποθήκες.\nΚαι στα 2 φύλα, το κάτω μέρος του σώματος έχει κατά 67% λιγότερη αιμάτωση σε σχέση με το άνω μέρος του σώματος, καθώς και 87% μειωμένη λειτουργία της HSL (hormone sensitive lipase), ενός ενζύμου υπεύθυνου για την απελευθέρωση του λίπους από τις λιπαποθήκες.\nΣυμπέρασμα: για την αντιμετώπιση του τοπικού πάχους χρειαζόμαστε θερμιδικό έλλειμμα, άσκηση, Επαρκή κίνηση μες την ημέρα καθώς και λίγη… τύχη.\nΔιαβάστε επίσης: 5 ασκήσεις για δυνατό κορμό από την Pilates Instructor Μαρία Κοκώνη\n#διατροφή #πάχος #τοπικό πάχος\nΤι αλλάζει στην διατροφή του παιδιού το καλοκαίρι; Η ειδικός απαντάει! Υπάρχει συνταγή για καλό σεξ; “Εχω κολλήσει στα ίδια κιλά παρόλο που κάνω δίαιτα! Τι να κάνω;” Η ειδικός απαντά Ποιες τροφές και βιταμίνες μας φτιάχνουν τη διάθεση; Crash test στις top 10 δίαιτες: τι τρώμε, τι όχι, το μενού και όλα τα tips από τον Δρ Αναστάσιο Παπαλαζάρου\nΥπάρχει συνταγή για καλό σεξ;\n“Εχω κολλήσει στα ίδια κιλά παρόλο που κάνω δίαιτα! Τι να κάνω;” Η ειδικός απαντά\nΠοιες τροφές και βιταμίνες μας φτιάχνουν τη διάθεση;


Otto Klemperer 14 May 1885 - 6 July 1973 | Audio Video Club Greece\nOtto Klemperer 14 May 1885 - 6 July 1973\nThread starter Palimpsest\nApla va mnv 3exvame evav apo tous megalous!\nΥπέροχη η δεύτερη του Μάλερ με αυτόν\nBriskw sto second hand disko tou tov pairvw amesws!Avakalypteis polla oso tov paizeis!\nΟ Κλέμπερερ με την Άλμα Μάλερ, 1945\nΑπό τους ογκόλιθους της κλασσικής μουσικής σκηνής του 20ου αιώνα και όχι μόνο για το ύψος του. Γνώρισε τον Μάλερ νέος και υπήρξε φίλος του. Άφησε εποχή ως διευθυντής της όπερας Κρολ του Βερολίνου (1927 - 1931) και αρχιερέας του μουσικού μοντερνισμού, από τους πρωταγωνιστές του δημιουργικού παροξυσμού που συντελούνταν στην πόλη, που βίωνε εκείνα τα χρόνια το κύκνειο άσμα της ως παγκόσμιας πρωτεύουσας του πνεύματος. Κάτι στο οποίο δεν επέστρεψε ποτέ στα επόμενα χρόνια και μέχρι το θάνατο του, προτιμώντας να διευθύνει και να ηχογραφεί τα αριστουργήματα του Μπετόβεν, των γερμανών ρομαντικών και του Μάλερ.\nΗ περίφημη φωτογραφία από το φεστιβάλ του Βερολίνου το 1929. Από αριστερά προς τα δεξιά εικονίζονται ο Μπρούνο Βάλτερ, ο Αρτούρο Τοσκανίνι, ο Έριχ Κλάιμπερ, ο Όττο Κλέμπερερ και ο Βίλχελμ Φούρτβαιγκλερ\nΤα χρόνια εκείνα αποτελούσε εκλεκτό μέλος της γερμανικής διανόησης. Λέγεται μάλιστα ότι ο Τόμας Μαν εμπνεύστηκε από αυτόν στην απόδοση της φιγούρας του Άντριαν Λέβερκυν, στο αριστούργημα του, Δόκτωρ Φάουστους.\nΜανιοκαταθληπτικός αλλά και ριζοσπαστική, διονυσιακή φιγούρα, εθεωρείτο η 'αριστερή' εκδοχή του γερμανοτραφούς, μεγαλοφυούς Εβραίου, σε αντιπαραβολή με τον προσεκτικά ανθρωπιστή και politically correct Μπρούνο Βάλτερ.\nΑπό προπολεμικά άρχισε να ταλαιπωρείται από προβλήματα υγείας, η επιδείνωση των οποίων τον καθήλωσε στο αναπηρικό καροτσάκι στα τελευταία χρόνια της ζωής του.\nΗ Testament κυκλοφόρησε πρόσφατα ανέκδοτες ηχογραφήσεις του για το BBC σε μια σειρά cd, ορισμένα από τα οποία πωλούνται και μεμονωμένα. Δεν είχα τα λεφτά να την αγοράσω όταν την είδα, αλλά μου φαίνεται θα σκλαβωθώ πάλι στις τράπεζες για χάρη του.\nΝτέμιαν σε ευχαριστώ για τον χρόνο σου :music-smiley-005:\nΠολύτιμες πάντα οι γνώσεις που μας παρέχεις\nΓιά μένα ο μεγαλύτερος όλων.Φοβερή δομή,μεγαλειώδης,αλλά όχι πομπώδης.Ειναι ο αγαπημένος μου.\nΓιά μένα.Από Beethoven,καλύτερη 3η,και 9η(ζωντανη ηχογράφηση ),Missa Solemnis.Σπουδαία 6η,μετά απο τού Kleiber.Koρυφαίος Fidelio.\nBach.Αξεπέραστα κατά Ματθαίον.\nBrahms.2η.Σπουδαιο Γερμανικό Ρεκβιεμ\nΜahler.H καλύτερη 2η,και 4η.Αλλα η 2η ειναι το αριστούργημά του.\nMozart,Horn Conceros,με Alan Civil,Symphonies 35,36,38,39,41(Για μένα που βαριέμαι τίς σύγχρονες εκτελέσεις τών εγγλέζων με οργανα εποχής),Mαγικός Αυλός.\nKαι ασφαλώς υπάρχουν πολλές ακόμα σπουδαιες εκτελέσεις,ισάξιες με άλλους μεγάλους.\nΨάχνοντας παλιά νήματα έπεσα πάνω σ'αυτό για το μεγάλο Μαέστρο και αφού το έβαλα και στο Ευρετήριο σκέφτηκα να το επαναφέρω για τα νεώτερα μέλη της Κατηγορίας μας (και δη για το lobby της Κλασσικής) μήπως θέλουν να καταθέσουν κάποια σχόλια.\nΚάποτε είχα μια 9η Beethoven με τον Otto (η οποία αγνοείται). Σπουδαία η 6η του Bruckner. Για τα Κατά Ματθαίον έχω καταβάλλει φιλότιμες προσπάθειες αλλά τα tempi είναι απελπιστικά αργά. Θα ξαναπροσπαθήσω μετά τα 60...\nΥπάρχει ανάλογο νήμα και για τον Sergiu Celibidache.\nΔιονύση, το έργο σου με το index είναι πολύ σημαντικό.\nειδικά για εμάς τους νεώτερους (καλά, καλά, εννοείται ότι εννοώ νεώτερους στην εξερεύνηση της Κλασσικής Μουσικής) είναι μια πολύτιμη πυξίδα.\nIch bin ein Vamp, το σαρκαστικό και αισθησιακό τραγούδι του Σπολιάνσκυ για το γερμανικό καμπαρέ του '30. Προσέξτε στο χρόνο 1:29 αυτούς τους στίχους:\nDie tollsten Dinger samml' ich mir,\nIch sammle nur, was wild un echt!\nIch sammle Klemperers Klavier,\nIch hab' die Mütze von Bert Brecht!\nΣτη μνήμη του, ένα τραγούδι που του κλείνει το μάτι με χιούμορ, από την εποχή που διαμόρφωνε το μέλλον. Πριν η φρίκη του πολέμου και οι δοκιμασίες της αρρώστιας του τον μετατρέψουν σε βασανισμένο θεματοφύλακα του παρελθόντος. :frown:\nΤην Κλεμπερερίτιδα την πέρασα προ 15ετίας. Άλλοι την κουβαλάνε ακόμα. Έχω αρκετά πράγματα που έχει παρουσιάσει.\nΘα πω για τον οπερατικό του κόσμο.\nΕκτός από τον Fidelio του Beethoven, ο Klemperer μας άφησε σπουδαίες ερμηνείες του ιπτάμενου Ολλανδού του Βάγκνερ. Πρώτης τάξης ερμηνεία τόσο αυτή του studio και ακόμα καλύτερη η έκδοση της Testament από ζωντανή ηχογράφηση στο Covent Garden. Μόνον o Sinopoli και ο Keilbirth στην χρυσή περίοδο του Bayreuth μπορούν να συγκριθούν και να σταθούν δίπλα του, αν και παραμένει πρώτος στην προτίμηση μου. Αρκεί να ακούσει κανείς τις πρώτες νότες από χάλκινα στην εισαγωγή για να καταλάβει περί τίνος πρόκειται.\nΛατρεύω επίσης τον "αντισυμβατικό" και "ταλαίπωρο"-τραβηγμένο Μαγικό Αυλό του Mozart με τα εκκεντρικά και πάναργα τέμπι του. H EMI τότε του είχε εξασφαλίσει ότι καλύτερο μπορούσε να υπάρξει σε φωνές και όλοι λειτούργησαν υπό την απόλυτη καθοδήγηση του. Στην ερμηνεία του έχουμε και την βασίλισσα των βασιλισσών της Νύχτας. Την Lucia Popp, όπου η απίστευτη έκταση της κολορατούρα της σε συνδυασμό με τις αργή και δραματική αποτύπωση της ορχηστρικής παρτιτούρας, μας άφησαν κάτι απίστευτο και πραγματικά αξεπέραστο. Αν υπάρχουν όρια και ξεπερνιούνται, καλύτερο παράδειγμα δεν υπάρχει!\nO συνδυασμός Ghiarov και Klemperer στον Don Giovanni του παρότι αμφιλεγόμενος, νομίζω είναι υψηλής καλλιτεχνικής επίδοσης. Έχω πολλές ενστάσεις για το συνολικό αποτέλεσμα, αλλά το φινάλε είναι από άλλο κόσμο (αδιευκρίνιστο αν προέρχεται από τον παράδεισο ή την κόλαση)\nΤην 1η γνωριμία μου με τον Bruckner την οφείλω σε αυτόν και την 4η του. Στην 2η του Mahler τον προτιμώ με τους Βαυαρούς σμιλευμένους από τον Kubelik μια και δεν πέρασε σε όλες τις περιπτώσεις το "δικό" του και το συγκεκριμένο conflict oφέλησε τα μέγιστα την ερμηνεία (η Βαυαρική ραδιοφωνία του Kubelik ήταν πραγματικά η πιο Μαλερική ορχήστρα της εποχής).\n(η Βαυαρική ραδιοφωνία του Kubelik ήταν πραγματικά η πιο Μαλερική ορχήστρα της εποχής).\nΤον Klemperer δεν τον αλλάζω στά Κατά Ματθαίον,στην 2η τού Mahler(και στίς δυό εκδοχές της),στην Missa Solemnis τού Beethoven,στό ''Τραγούδι τής Γής'',στην 4η τού Mahler επίσης,στην Ποιμενική τού Beethoven ,στην ''Ηρωϊκή'' σε μιά εξαιρετική live 9η και έχει και συνέχεια..\nΚαι φυσικά τό Γερμανικό Ρέκβιεμ τού Brahms...\nΠαραμένει απ´τίς μεγάλες μου αγάπες και θά παραμένει..\nRe: Απάντηση: Otto Klemperer 14 May 1885 - 6 July 1973\nΕυχαριστούμε πολύ κύριε Σούρλα. Είχα μια πολύ αμυδρή υποψίαν ότι αγαπάτε τον Klemperer, αλλά δεν ήμουνα σίγουρος:five:\nΜας αρέσει και εμάς, επίσης αλλά...\nΓια αυτό είπαμε και κανά-δυο λογάκια για εκείνα που μας αρέσουν μια και τιμάται ο Όθωνας εις το παρόν νήμα.\nΚρατάω τον αντίλογο για κάποια άλλη στιγμή, για να μην γίνει εδώ του Έλτονα (και του Benny Hill)


Κ. Ζιαζιάς: Έλλειψη πολιτικής βούλησης για την αποτροπή προσφυγικών ροών\n9 Οκτωβρίου 2019 • Posted under: ΠΟΛΙΤΙΚΗ, ΡΕΠΟΡΤΑΖ\tby thpapan\nΤην έλλειψη πολιτικής βούλησης ώστε να εφαρμοστούν πρακτικές αποτροπής έναντι των προσφυγικών ροών, όπως στην περίπτωση της Ιταλίας ή της Βουλγαρίας, υπογράμμισε μιλώντας στο Κανάλι 1 και την εκπομπή «Η επιστροφή του ρεπόρτερ» ο επίτιμος αρχηγός ΓΕΣ, στρατηγός Κωνσταντίνος Ζιαζιάς.\nΣυλλυπητήρια ΣΥΡΙΖΑ για τον θάνατο του σμηναγού Γ. Μπαλταδώρου\nΤη βαθιά θλίψη του για τον θάνατο του πιλότου του μοιραίου Mirage της Π.Α., όπως και τα συλλυπητήρια στην οικογένεια και τους συναδέλφους του εκφράζει ο ΣΥΡΙΖΑ. «Εκφράζουμε τη βαθιά μας θλίψη για τον θάνατο του πιλότου της πολεμικής αεροπορίας Γ. Μπαλταδώρου που έχασε τη ζωή του εν ώρα καθήκοντος.[…]\n«Δεν δεχόμαστε τις αλλαγές που ζητά το ΔΝΤ στο ασφαλιστικό»\n«Το ΔΝΤ ζητά επί τω δυσμενεστέρω αλλαγές στο ασφαλιστικό, αλλά εμείς δεν τις δεχόμαστε» δήλωσε ο υπουργός Εργασίας Γ. Κατρούγκαλος. Μιλώντας στον ΑΝΤ1 υπογράμμισε πως «το Ταμείο είναι ακραίο. Θέλει αίμα, αλλά εμείς δεν δίνουμε». Ενώ τόνισε πως, για την κυβέρνηση, το ασφαλιστικό έχει κλείσει από την πρώτη αξιολόγηση. Ανέφερε πως[…]


Γλυκό κολοκύθα - Καραπετάκου Στέλλα\n500 γρ κολοκύθα καθαρισμένη και κομμένη σε κυβάκια\n5-6 μοσχοκάρφια (γαρύφαλλο)\nΧυμός από ένα ζουμερό λεμόνι + μια κουταλιά\nΣε μια λεκάνη βάζουμε τα κυβάκια κολοκύθας μας με νερό και χυμό από ένα λεμόνι, και το ξινό και το αφήνουμε 6 ώρες περίπου.\nΣτραγγίζουμε το νερό και σε μια κατσαρόλα πλασωτέ ρίχνουμε την κολοκύθα με τα γαρύφαλλά και την κανέλα, την ζάχαρη και το μέλι. Ανακατεύουμε πολύ απαλά μην μας διαλυθούν τα κυβάκια μας . Όταν αρχίσει να βράζει αφαιρούμε τους αφρούς. Το αφήνουμε να σιγοβράσει 15-20 λεπτά περίπου.\nΌταν περάσει η ώρα βγάζουμε την κατσαρόλα από την φωτιά, αφήνουμε να κρυώσει και την σκεπάζουμε με μια καθαρή πετσέτα. Αφήνουμε όλο το βράδυ.\nΤην επόμενη μέρα δίνουμε μια βράση για να δέσει το σιρόπι ,και το βάζουμε όπως είναι καυτό σε αποστειρωμένα βάζα. Τα κλείνουμε και τα γυρνάμε ανάποδα μέχρι να κρυώσουν\nγλυκά, γλυκά κουταλιού, κολοκύθα, Συνταγές\nτυρί κρέας όσπρια ζυμαρικά μανιτάρια γλυκά λαχανικά σαλάτα Συνταγές vegan κοτόπουλο σούπες σαλάτες νηστίσιμο θαλασσινά ζύμες


Νέα μεγάλη επιτυχία για τον όμιλο αντισφαίρισης Κορίνθου! - Diogenis Press\nHome ΚΟΡΙΝΘΙΑ Νέα μεγάλη επιτυχία για τον όμιλο αντισφαίρισης Κορίνθου!\nΝέα μεγάλη επιτυχία για τον όμιλο αντισφαίρισης Κορίνθου!\nΟ ΟΑΚ συνεχίζοντας τις μεγάλες εμφανίσεις και διακρίσεις της φετινής χρονιάς κατάφερε με τον αθλητή του Θέμη Τζουτζόπουλο να πάρει τη δεύτερη θέση στο ΕΝΩΣΙΑΚΟ ΠΡΩΤΑΘΛΗΜΑ Ε3 12ης εβδομάδας της ΣΤ΄Ένωσης στην κατηγορία των 14 στα αγόρια που πραγματοποιήθηκε το σαββατοκύριακο 23-24 Μαρτίου 2019 στην Τρίπολη!!!\nΟ Θέμης κάνοντας ένα καταπληκτικό σερί νικών έφτασε στον τελικό όπου τελικά κάμφθηκε από τον αθλητή του ΡΗΓΑ ΑΟΑ ΑΡΓΟΛΙΔΑΣ Τούντα Μάριο 63 61.\nΤο Δ.Σ. του Ομίλου Αντισφαίρισης Κορίνθου θα ήθελε να συγχαρεί τον αθλητή του για την μεγάλη του αυτή επιτυχία αλλά και τα κορίτσια του Ζωγράφου Αριάδνη και Τουμπανιάρη Μάρα που πραγματοποίησαν εξαιρετικές εμφανίσεις και εύχεται σε όλους υγεία και συνέχεια στις επιτυχίες!!


Περίεργα Archives - Σελίδα 3 από 5 - Ιnkastoria.gr\nHome»Posts tagged with»Περίεργα (Page 3)\nΈνα καφέ που θυμίζει Breaking Bad στην Κωνσταντινούπολη\nBy admin on 30 Ιουλίου, 2015 Περίεργα\nAπό τη δημοφιλή τηλεοπτική εκπομπή Breaking Bad φαίνεται ότι εμπνεύστηκε ένας Τούρκος επιχειρηματίας και άνοιξε το “πρώτο καφέ – εργαστήριο” παγκοσμίως Ο λόγος για τον Deniz Kosan ο οποίος έχει εξοπλίσει το καφέ του με αντικείμενα που θυμίζουν το εργαστήριο μεθαμφεταμίνης του Walter White.\nBy admin on 29 Ιουλίου, 2015 Περίεργα\nΆλμα 50 μέτρων με φορτηγό: Κασκαντέρ συνέτριψε το παγκόσμιο ρεκόρ σε φεστιβάλ ακροβατικών\nBy admin on 28 Ιουλίου, 2015 Περίεργα\nΝέο παγκόσμιο ρεκόρ άλματος με φορτηγό έκανε ο κασκαντέρ Gregg Godfrey, στο φεστιβάλ ακροβατικών Evel Knievel Days στη Μοντάνα των ΗΠΑ. O Godfrey που παρατρίχα να τρακάρει με τα σπίτια του δρόμου όπου προσγειώθηκε έσπασε το ρεκόρ πηδώντας σχεδόν 50 μέτρα. Το προηγούμενο ρεκόρ, σύμφωνα με το Fox Sports, πραγματοποιήθηκε από τον Mike Ryan, ο […]\nBy admin on 27 Ιουλίου, 2015 Επικαιρότητα, Περίεργα\nΟι κωφοί είναι άνθρωποι για τους οποίους δεν γνωρίζουμε πολλά. Στην Ελλάδα γενικότερα δεν γνωρίζουμε πολλά για τους ανθρώπους με οποιασδήποτε μορφής αναπηρία κάτι που ευτυχώς αρχίζει έστω και με αργούς ρυθμούς να αλλάζει. Η πρόβα έχει τελειώσει και στην πόρτα με υποδέχεται ο Έκτορας με τη Μαρία. Στο βάθος η Μαίρη φροντίζει το τσέλο […]\nBy admin on 26 Ιουλίου, 2015 Περίεργα\nΗ Tuz Golu – Λίμνη Τουζ , είναι μεγάλη υπεραλμυρή λίμνη στην κεντρική Ανατολία, σε υψόμετρο 905 μέτρων. Η λίμνη βρίσκεται στην περιοχή της Καππαδοκίας, στην Τουρκία.\nΣερβίρουν καφέ γυμνοί… θα το καταλάβει κανείς;\nBy Press Room on 21 Ιουλίου, 2015 Περίεργα\nΕσείς πώς θα αντιδρούσατε αν μπαίνοντας σε μια καφετέρια για να πάρετε τον καφέ σας, συνειδητοποιούσατε ότι οι baristas δεν φορούσαν τίποτα απολύτως παρά μόνο body painting; Αυτό έγινε στο πλαίσιο μιας διαφήμισης στη Νέα Υόρκη. Το 33 δευτερολέπτων βίντεο παρουσιάζει τις αντιδράσεις των ανυποψίαστων πελατών που πράγματι είναι “όλα τα λεφτά”! Δείτε το βίντεο στο […]\nΟμάδα Αυστραλών βιολόγων κατάφερε να διδάξει σε άγρια πτηνά να κατανοούν νέες γλώσσες και ήχους. Μετά από μόλις δύο ημέρες εκπαίδευσης, οι βιολόγοι του Εθνικού Πανεπιστημίου της Αυστραλίας (ANU) έμαθαν σε έναν αριθμό τρυποφρακτών να φεύγουν μόλις ακούν ένα συγκεκριμένο ήχο ξένο προς αυτούς, γεγονός που δείχνει ότι τα πτηνά μπορούν να μάθουν να αφουγκράζονται […]\nΣοκαριστικές σκηνές στο JBay Open. O Αυστραλός σέρφερ, Μικ Φάνινγκ, ένας από τους κορυφαίους στο είδος του, δέχθηκε επίθεση από καρχαρία των ώρα που καθόταν ανέμελος πάνω στη σανίδα του κατά τη διάρκεια του τελικού του τουρνουά. Ευτυχώς βγήκε γρήγορα από το νερό χωρίς να τραυματιστεί. Δείτε το VIDEO: “Καθόμουν και ένιωσα κάτι να κολλάει […]\no Mode Magazine επιμελήθηκε αυτού του έξυπνου βίντεο στο οποίο παρουσιάζεται μέσα σε μόλις τρία λεπτά όλη η εξέλιξη της ανδρικής μόδας τα τελευταία εκατό χρόνια. Μερικοί στυλίστες ντύνουν (και γδύνουν) ένα μοντέλο που φοράει ένα απλό λευκό εσώρουχο, ετοιμάζοντας δέκα διαφορετικά looks, χαρακτηριστικά για κάθε δεκαετία, ξεκινώντας από το 1915 και καταλήγοντας στο […]


25/05/2020 slider_2 Δημοφιλή Ελλάδα\nΜε θειικό οξύ, δηλαδή βιτριόλι, επιτέθηκε στην 34χρονη η μαυροφορεμένη γυναίκα την ώρα που έμπαινε στα γραφεία της ασφαλιστικής εταιρείας στην Καλλιθέα. Πρόκειται ιδιαίτερα επικίνδυνη ανόργανη καυστική ουσία, που χρησιμοποιείται στη βιομηχανία και δεν πωλείται στο εμπόριο.\nΑυτό είναι το πόρισμα των εργαστηριακών εξετάσεων από το Γενικό Χημείο του Κράτους, οι οποίες επαλήθευσαν το «όπλο» της μυστηριώδους γυναίκας.\nΠλέον, μετά την επιβεβαίωση από τις εργαστηριακές εξετάσεις, οι αστυνομικές αρχές προσπαθούν να βρουν από πού μπορεί να προμηθεύτηκε το βιτριόλι, ενώ εξετάζουν και το ενδεχόμενο μέσω οδηγιών από το διαδίκτυο να το παρασκεύασε μόνη της.\nΣτο μεταξύ, η αστυνομία έχει στη διάθεσή της μια νέα μαρτυρία, ενός πρώην αστυνομικού που σύχναζε δίπλα από την επιχείρηση, που αφορά την δράστρια της επίθεσης.\nΗ ποσότητα καυστικού υγρού ήταν τέτοια που μπορεί να της κόστιζε τη ζωή\nΤην ίδια στιγμή, το ενδεχόμενο τα κίνητρα πίσω από την άγρια επίθεση με βιτριόλι να ήταν επαγγελματικά άφησε ανοιχτό ο δικηγόρος της άτυχης γυναίκας, Απόστολος Λύτρας, μιλώντας στο MEGA.\nΣημείωσε μάλιστα πως η ποσότητα του καυστικού υγρού ήταν τέτοια που η δράστις είχε αποδεχτεί και το ενδεχόμενο να αφαιρέσει τη ζωή της 34χρονης.\n«Μπορεί το άτομο που μου επιτέθηκε να πίστευε κάτι για μένα χωρίς, όμως, να ισχύει. Εκτιμώ, ότι γνώριζε τον χώρο στον οποίο εργαζόμουν και αυτό το κατάλαβα από τον τρόπο που κινήθηκε» σημείωσε η 34χρονη.\nΌπως ξεκαθάρισε ο κ. Λύτρας, η πελάτης του ποτέ δεν ανέφερε ότι η επίθεση που δέχθηκε σχετίζεται με τον χώρο εργασίας. «Επειδή δεν είχε κάποια διαφορά που να σχετίζεται με την προσωπική της ζωής, σκέφτηκε μήπως κάποια είχε εμμονή μαζί της για άσχετο λόγο, αλλά γνώριζε πάρα πολύ καλά το χώρο της εργασίας της» τόνισε, προσθέτοντας πως ακόμα και αν η επίθεση δεν σχετίζεται με τον χώρο εργασίας της 34χρονης, η δράστις φαίνεται πως «είχε εποπτεύσει το χώρο, το είχε προσχεδιάσει πολύ καλά, γνώριζε καταστάσεις αλλά και πως πρέπει να διαφύγει».\nΕτικέτες για το οξύΕπίθεση με βιτριόλιτι έδειξαν τα αποτελέσματα\nΠροηγουμενοΣτουρνάρας: Ύφεση 6% στο βασικό σενάριο του 2020 – Ανάκαμψη 5,5% το 2021\nΕπομενο34χρονη Ιωάννα: Η γυναίκα που μου επιτέθηκε ήταν ψιλή και αδύνατη